Τετέλεσται για το ελληνικό ποδόσφαιρο | FlogaSport\nΤετέλεσται για το ελληνικό ποδόσφαιρο\nΣτον αέρα η απόπειρα της Ε.Π.Ο. να δικαιολογήσει εκ των υστέρων την απόφαση για επιλογή ξένων διαιτητών – Παραμύθι η έγκριση της FIFA για τροποποίηση του κανονισμού Διαιτησίας.\nΠρόκειται για μια τροποποίηση – απάτη, στην οποία καμία FIFA δεν δικαιούνταν (και δεν το έπραξε ασφαλώς) να προστρέξει για να δικαιολογήσει, εκ των υστέρων πάντα, την τεράστια γκάφα της διοίκησης της Ε.Π.Ο.\nΚαμία FIFA δεν δικαιούται να καταργήσει, με το έτσι θέλω, μεσούσης της αγωνιστικής περιόδου, τον ισχύοντα Κανονισμό Διαιτησίας και να επιβάλλει την περίεργη, τουλάχιστον, θέληση της να ακυρώσει όλους τους εγχώριους διαιτητές, διεθνείς και μη, για χάρη ενός και μόνο αγώνα.\nΚαμία FIFA δεν είναι τόσο ηλίθια, ώστε να κατηγορείται, πλέον, ευθέως ότι δεν σέβεται η ίδια τους κανονισμούς την ώρα που απαιτεί από τις ομοσπονδίες – μέλη της πλήρη και άνευ όρων προσήλωση σε αυτούς και αποδοχή τους.\nΚαμία FIFA δεν θα συνέπραττε ποτέ σε μια κορυφαία καταστρατήγηση στο κανονιστικό πεδίο, επειδή έτσι βολεύει μια περιστασιακή πλειοψηφία στην Ε.Π.Ο.\nΑν, όντως, υπήρχε έγκριση από τη FIFA γι΄αυτό το κορυφαίο κανονιστικό αμάρτημα δεν θα διανοούνταν οι κ.κ, Βακάλης και Στράτος να καταψηφίσουν την, εκ των υστέρων, πρόταση του κ. Γραμμένου στη συνεδρίαση ( ο Θεός να την κάνει τέτοια) της Επιτροπής Εκτάκτων Θεμάτων, αναγκάζοντας τον πρόεδρο της Ομοσπονδίας να ρίξει το ειδικό βάρος της ψήφου του υπέρ του τελικού αποτελέσματος 3-2. Ποιος από τα συνεδριάζοντα (;) μέλη της Ε.Ε.Θ. της Ε.Π.Ο. θα καταψήφιζε την έγγραφη έγκριση της FIFA στην τροποποίηση του Κανονισμού αν την είχε μπροστά του και την διάβαζε;\nΗ απόφαση επιλογής ξένων διαιτητών ( ή το ορθότερο ενός μίγματος ξένων και ντόπιων) είναι ανήκουστη και δεν δικαιολογείται κανονιστικά, ούτε με …παρερμηνεία του Κανονισμού Διαιτησίας. Είναι μια απόφαση ενός τμήματος της Ε.Π.Ο. σε πλήρη συνεννόηση με την κυβέρνηση. Η απόφαση καταργεί μια πάγια πολιτική της Ε.Π.Ο. τα τελευταία πενήντα χρόνια. Την καθιστά άκυρη. Την εξαφανίζει.\nΗ απόφαση της Επιτροπής Εκτάκτων Θεμάτων είναι έωλη και βαθύτατα αντικαταστατική. Στην ουσία πρόκειται για την κατάργηση της διοίκησης από την ώρα που αυτή προχωράει σε μια ακραία αντι-καταστατική ενέργεια.\nΟύτε, καν, ως «αυθεντική ερμηνεία του κανονισμού» δεν μπορεί να γίνει δεκτή μια τέτοια απόφαση, καθώς κανένας κανονισμός δεν περιέχει σχετική πρόβλεψη, ώστε να ζητηθεί η αυθεντική ερμηνεία του από την Εκτελεστική Επιτροπή της Ε.Π.Ο., όπως η τελευταία δικαιούται κανονιστικά να το πράξει, έπειτα από κατάθεση σχετικού αιτήματος κάθε ενδιαφερόμενου.\nΠλέον, τετέλεσται για αυτό που κάποτε αποκαλούνταν ελληνικό ποδόσφαιρο, ως μέλος της FIFA. Μένει, πια, μόνο η επίσημη κατάργηση του και η ανάθεση της διοίκησης του στο κράτος χωρίς καμία ιδιωτική διαμεσολάβηση, προϊόν δήθεν καταστατικά προβλεπόμενων εκλογών\nΟι «βόμβες» Βασάλο και ο υπερσύμβουλος…\nΌταν FIFA και UEFA έκλειναν τα μάτια…\nTags: διαιτησία ΕΠΟ ΚΕΔ Κύπελλο Νταβίντ Φερνάντεθ Μπορμπαλάν Σχόλια Χρήστος Υφαντής


cobra-argos: Μικρό παλάτι χτίζει ο Τομ Χανκς στην Πάτμο\nΜικρό παλάτι χτίζει ο Τομ Χανκς στην Πάτμο\nΑγαπάει την Ελλάδα και το δείχνει\nΔηλώνει Έλληνας στην καρδιά και στην ψυχή και το αποδεικνύει σε κάθε ευκαιρία. Ο βραβευμένος δύο φορές με Όσκαρ Τομ Χανκς πατά ακόμα πιο γερά επί ελληνικού εδάφους.\nΜετά την Αντίπαρο και την .........\nπολυτελή βίλα που διαθέτει εκεί, ο ηθοποιός θα απολαμβάνει πλέον το καλοκαίρι και στην Πάτμο, όπου όπως αναφέρει η Real News, φτιάχνει ένα μικρό παλάτι στα αρχιτεκτονικά πρότυπα της περιοχής το οποίο βρίσκεται κοντά στη Σκάλα και σε απόσταση αναπνοής από το λιμάνι του νησιού.\nΠρόκειται για υπερυψωμένο οικόπεδο με κτίσμα τριών επιπέδων. Στο πρώτο επίπεδο είναι το υπόγειο και προορίζεται για αποθήκη και κελάρι , ενώ στο δεύτερο, το ισόγειο, υπάρχουν καθιστικό, σαλόνι, τουαλέτα, τραπεζαρία και μια άνετη κουζίνα.\nΣτο τρίτο επίπεδο βρίσκονται τα υπνοδωμάτια και ένα μικρό WC ενώ ένα από τα ωραιότερα σημεία του σπιτιού είναι η μεγάλη βεράντα που έχει θέα στη θάλασσα.


Λαμπάδα μπαλαρίνα. . Μην ξεχνάτε πως όλες μας οι λαμπάδες είναι χειροποίητες και αρωματικές. Στο εργαστήρι μας δημιουργούμε και προσωποποιημένες παραγγελίες. Επιλέξτε το θέμα που επιθυμείτε. Κάθε λαμπάδα τοποθετείται σε ασφαλή συσκευασία δώρου.


Η εξομολόγηση του πατέρα του 17χρονου μακελάρη του Τέξας - ΓΛΥΦΑΔΑ WEB Η εξομολόγηση του πατέρα του 17χρονου μακελάρη του Τέξας - ΓΛΥΦΑΔΑ WEB\nHome > ΚΥΡΙΑ ΘΕΜΑΤΑ > Η εξομολόγηση του πατέρα του 17χρονου μακελάρη του Τέξας\nΕΠΙΚΑΙΡΟΤΗΤΑ ΚΟΙΝΩΝΙΑ ΚΟΣΜΟΣ ΚΥΡΙΑ ΘΕΜΑΤΑ\nΗ εξομολόγηση του πατέρα του 17χρονου μακελάρη του Τέξας\nΟ Αντώνης Παγουρτζής, μίλησε με σπαρακτικά λόγια για τον 17χρονο μακελάρη, υποστηρίζοντας ότι ο γιος του έπεφτε καθημερινά θύμα bullying και μάλιστα μπροστά στην πρώην κοπέλα του. Αυτό πιστεύει ήταν και το γεγονός που του όπλισε το χέρι.\nΕπισκέφθηκαν το γιο τους στη φυλακή.\n«Πήγα και τον είδα. Το μόνο που ενδιαφέρεται είναι για την οικογένειά του, να αγκαλιάσω τις αδελφές του. Και ζήτησε συγγνώμη που μας ανακάτεψε τόσο πολύ και δεν ήθελε να δείξει το πρόσωπό του μπροστά μου», ανέφερε αρχικά μιλώντας στο δελτίο ειδήσεων του Alpha.\n«Δεν ήταν το παιδί αυτό που λένε στην τηλεόραση. Στο τέλος κράτησε την ψυχραιμία του, από την οποία έδωσε και λίγο δύναμη στη μάνα του. Και μας είπε ότι μας αγαπάει και θα μας αγαπάει για πάντα», συμπλήρωσε εμφανώς συγκινημένος, προσθέτοντας:\n«Το παιδί το πείραζαν, το χτυπούσαν, του έκαναν bullying, πολλοί, όχι ένας, γιατί δεν ήταν αδύνατο παιδί, ήταν γερό. Μάλλον η βία ήταν από πολλά άτομα, "φτιαγμένη" βία».\nΣχετικά με την πρώην κοπέλα του, η οποία ήταν ανάμεσα στα θύματα, ο πατέρας του 17χρονου ανέφερε χαρακτηριστικά: «Νομίζω ότι τα είχε με την κοπέλα και του έκαναν bullying, κάτι έγινε εκεί. Και να το έκαναν επίτηδες το bullying αυτοί (...). Μπορεί να τον κορόιδευαν και μπροστά στην κοπέλα, γι΄ αυτό πρέπει να έγινε αυτό που έγινε. Το αγόρι μου δεν είναι άνδρας, είναι παιδί. Δεν μπορούμε να τα ρίξουμε όλα στο παιδί, είναι κι άλλοι υπεύθυνοι».\nΓια το γεγονός, δε, ότι κατηγορούν και τον ίδιο ως «λάτρη όπλων», είπε: «Τι να πω και τι να απαντήσω, σε αυτά που λένε αυτοί; Αυτό είναι ψέματα. Απλώς είχα το χόμπι γιατί ήμουν ναυτικός, ψάρευα και πήγαινα για κυνήγι».\n«Ήταν τις τελευταίες δύο εβδομάδες. Το παιδί ήταν κάθε μέρα μαζί μου, δεν αισθανόμουν καλά να πάω στη δουλειά, σαν να ήξερα ότι κάτι θα γίνει», συνέχισε, επιρρίπτοντας ευθύνες και στο σχολείο: «Και ζητάω συγγνώμη για αυτήν την κοπέλα. Ποιος βγήκε από εκεί και είπε ότι δεν ήθελε το Δημήτρη κι αυτά και το είπαν στο σχολείο. Εφόσον το είπαν στο σχολείο ήταν υποχρεωμένοι να ειδοποιήσουν την οικογένεια ότι υπάρχει πρόβλημα. Είναι άδικο αυτό που γίνεται και για τα παιδιά που χάθηκαν».\n«Πονάω και για αυτά (τα θύματα). Για όλα πονάω. Και για τα παιδιά που έφυγαν πονάω. Δεν έφταιγαν τα παιδιά. Δεν μπορώ να πιστέψω τι έκανε».\nΕΠΙΚΑΙΡΟΤΗΤΑ ΚΟΙΝΩΝΙΑ ΚΟΣΜΟΣ ΚΥΡΙΑ ΘΕΜΑΤΑ 5/20/2018\nItem Reviewed: Η εξομολόγηση του πατέρα του 17χρονου μακελάρη του Τέξας Rating: 5 Reviewed By: Glyfadaweb


Αυτό το blog αποτελείται απο σεμιναριακή εργασία του ΤΕΙ Ηπείρου και όλες οι πληροφορίες προέρχονται απο εκεί.\nΟι βιταμίνες είναι ένα απαραιτητο κομμάτι στη σωστή λειτουργία του οργανισμού μας.\nΤα φυσικά πολυβιταμινούχα συμπληρώματα όπως είναι ο βασιλικός πολτός και το μουρουνέλαιο καθώς και τα τεχνητα σκευάσματα, βρίσκονται σχεδόν σε κάθε σπίτι.\nΣκοπός αυτού blog είναι να σας παρέχει τις απαραίτητες πληροφορίες που πρεπει να ξέρετε για τις βιταμίνες και συμπληρώματα διατροφής.\nΘα εξετάσουμε συνοπτικά κάθε βιταμίνη με τροπο επιστημονικό και απλό ώστε να γίνεται κατανοητό απο όλους.\nΤο πιο σημαντικό όμως ειναι να θυμάστε ότι μια σωστή διατροφή είναι το παν για μια καλή ζωή γεμάτη υγεία και ευεξία.\nΠΑΡΑΚΑΛΟΥΜΕ ΝΑ ΚΑΝΕΤΕ ΚΛΙΚ ΣΕ ΟΠΟΙΑΔΗΠΟΤΕ ΔΙΑΦΗΜΙΣΗ ΕΑΝ ΣΑΣ ΑΡΕΣΕΙ ΤΟ BLOG


Ένα θέμα που με απασχόλησε τελευταία και θέλω να το μοιραστώ εδώ είναι ο συναρτησιακός προγραμματισμός. Με ενδιέφερε να φτιάξω ένα πρόγραμμα που να τον υποστηρίζει, ή τουλάχιστον κάποιες έννοιες όπως το γιατί δεν υπάρχει αντικατάσταση σε αυτόν!\nΈφτιαξα ένα πρόγραμμα σε ελληνικά (το είχα γράψει σε αγγλικά και έχω διατηρήσει τα ονόματα Μεταβλητών-Τμημάτων- Συναρτήσεων στα αγγλικά). Ασφαλώς το έφτιαξα στη Μ2000. Μια γλώσσα που κάποιος εδώ είπε ότι είναι γλώσσα έκτρωμα!\nΔεν τολμώ να το αντιγράψω εδώ...γιατί δεν βλέπω "φιλικό έδαφος"...το στέκι είναι δομημένο πάνω σε επιλεγμένα εργαλεία και κάτι εκτός αυτών θεωρείται "προκλητική στάση". (ή έτσι βλέπουν την μετάδοση της γνώσης ορισμένοι).\nΗ πρόκληση εδώ είναι να δω ένα άλλο πρόγραμμα σε κάποια από τα επιλεγμένα που με απλό τρόπο να δείχνουν πως λειτουργεί ο συναρτησιακός προγραμματισμός (μερικά βασικά πράγματα).


Ένωση Ν/Α: Συνεχίζονται τα δωρεάν «Rapid Test» από την Ένωση Ν/Α σε συνεργασία με τον Ε.Ο.Δ.Υ.\nΣυντάχθηκε στις 17 Δεκεμβρίου 2020 . Καταχωρήθηκε στο Επιτυχίες σε δύσκολους καιρούς και παρά τις ελλείψεις.\nΣήμερα Πέμπτη 17/12/2020 κατά τις ώρες 09:00-11:30 στο γραφείο της Ένωσής μας στη Γλυφάδα (Β. Ηπείρου αρ.50) πραγματοποιήθηκε με πρωτοβουλία της Ένωσής μας σε συνεργασία με τον Εθνικό Οργανισμό Δημόσιας Υγείας (Ε.Ο.Δ.Υ.), η δεύτερη κατά σειρά δωρεάν εξέταση «Rapid Test» για όλους τους συναδέλφους μας.\nΗ Ένωσή μας θα συνεχίσει τις δωρεάν εξετάσεις των «Rapid Test» για όλο το προσωπικό των Υπηρεσιών που υπάγονται στα γεωγραφικά όρια της εδαφικής μας αρμοδιότητας.\nΕιδικότερα, η επόμενη εξέταση θα πραγματοποιηθεί την Παρασκευή 18/12/2020 κατά τις ώρες 09:00-11:30 στη Διεύθυνση Ειδικών Αστυνομικών Δυνάμεων στο Ολυμπιακό Σκοπευτήριο Μαρκοπούλου Αττικής.\nΣυνιστάται από το ιατρικό προσωπικό, οι προσέρχοντες συνάδελφοι να γνωρίζουν τον Αριθμό Μητρώου Κοινωνικής Ασφάλισής τους (Α.Μ.Κ.Α.).\nΟι δράσεις της Ένωσής μας συνεχίζονται έχοντας πάντα ως γνώμονα το όφελος των συναδέλφων μας.


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: Δημόσιο: Σαρωτικές αλλαγές με μειώσεις σε μισθούς & συντάξεις\nΔημόσιο: Σαρωτικές αλλαγές με μειώσεις σε μισθούς & συντάξεις\nΤο 2018 δεν φέρνει καλά νέα στο Δημόσιο αφού εργαζόμενοι και συνταξιούχοι θα δουν μειώσεις σε μισθούς και συντάξεις. Η νέα χρονιά θα φέρει μεγάλες ανατροπές.\nΠιο αναλυτικά, μειωμένες από 10% έως και 20% θα είναι οι επικουρικές που θα εκδοθούν στις αρχές του 2018. Οι επικουρικές συντάξεις θα βγουν με τρία χρόνια καθυστέρηση και μάλιστα με βάση το νεο μαθηματικό τύπο. Οι\nνέες επικουρικές θα είναι κάτι σαν μίνι επίδομα αφού θα ισχύουν ρήτρες ηλικίας, θνησιμότητας και μείωσης των ελλειμμάτων του νέου ταμείου.\nΟ ασφαλισμένος που αποχωρεί στα 59 θα πάρει μικρότερη σύνταξη γιατί θεωρείται θα ζήσει περισσότερο από εκείνον που θα βγεί στην σύνταξη στα 67. Επίσης, αν την χρονιά της συνταξιοδότησης το προσδόκιμο ζωής έχει αυξηθεί, τότε αυτόματα η σύνταξη θα κουρεύεται! Με το νεο μαθηματικό τύπο η μέση επικουρική θα είναι στα 157 ευρώ.\nΓιατί θα δουν μειώσεις; Γιατί πολύ απλά, οι αυξήσεις που θα προκύψουν θα συμψηφιστούν με τα ποσά των μειώσεων των βασικών μισθών τους τα οποία προέκυψαν ως προσωπική διαφορά μέσα από το ενιαίο μισθολόγιο. Οι απώλειες θα είναι διπλάσιες και μπορεί, σύμφωνα με «ΤΑ ΝΕΑ» να φτάσουν και τα 120 ευρώ το μήνα.\nΤο 2018 περί που 2,5 εκατομμύρια συνταξιούχοι θα πάρουν την «λυπητερή» που θα περιέχει την προσωπική διαφορά από τον επανυπολογισμό της σύνταξής τους. Ήδη το χαρτί έχει φτάσει στους συνταξιούχους πρώην ΙΚΑ και δημοσίου και αυτό το μήνα ήρθε η σειρά συνταξιούχων ΔΕΚΟ και τραπεζών.\nΈκτακτο δελτίο επιδείνωσης καιρού! Σφοδρές καταιγί...\nΣυμβασιούχοι: Οι ειδικότητες που «μπλοκάρει» το ΑΣ...\nΔημόσιο: Σαρωτικές αλλαγές με μειώσεις σε μισθούς ...\nΞΥΛΟΚΑΣΤΡΟ 30 -12 -2017 - Η "ΧΟΡΑΝΘΗ" ΠΑΡΟΥΣΙΑΖΕΙ...\n«Κώστας Βάρναλης, 100 χρόνια από τη γέννησή του».\nΕΥΧΕΣ ΑΝΤΙΠΕΡΙΦΕΡΕΙΑΡΧΗ ΚΟΡΙΝΘΙΑΣ κ. Πελοπίδα Καλλίρη


ΚΑΙΟΜΕΝΗ ΒΑΤΟΣ: ΚΟΡΥΦΑΙΟΙ ΕΛΛΗΝΕΣ ΠΟΛΙΤΙΚΟΙ ΜΕ ΔΙΑΔΙΚΑΣΙΕΣ ΕΞΠΡΕΣ ΕΤΟΙΜΑΖΟΝΤΑΙ ΝΑ ΕΓΚΑΤΑΛΕΙΨΟΥΝ ΤΗ ΧΩΡΑ! Φυγαδεύουν τις οικογένειές τους σε ασφαλείς παραδείσους!\nΚΟΡΥΦΑΙΟΙ ΕΛΛΗΝΕΣ ΠΟΛΙΤΙΚΟΙ ΜΕ ΔΙΑΔΙΚΑΣΙΕΣ ΕΞΠΡΕΣ ΕΤΟΙΜΑΖΟΝΤΑΙ ΝΑ ΕΓΚΑΤΑΛΕΙΨΟΥΝ ΤΗ ΧΩΡΑ! Φυγαδεύουν τις οικογένειές τους σε ασφαλείς παραδείσους!\nΚΟΡΥΦΑΙΟΙ ΕΛΛΗΝΕΣ ΠΟΛΙΤΙΚΟΙ\nΜΕ ΔΙΑΔΙΚΑΣΙΕΣ ΕΞΠΡΕΣ ΕΤΟΙΜΑΖΟΝΤΑΙ ΝΑ ΕΓΚΑΤΑΛΕΙΨΟΥΝ\nΦυγαδεύουν τις οικογένειές τους\nσε ασφαλείς παραδείσους!\nKoρυφαίοι Ελληνες πολιτικοί φυγαδεύουν τις οικογένειές τους για μόνιμη εγκατάσταση στην αλλοδαπή, διαβλέποντας τις εξελίξεις του κοντινού μέλλοντος!\nΗ Κολομβία των Βαλκανίων έτοιμη να παραδοθεί στις φλόγες…\nἈνθολόγιο λόγων Γέροντος Θαδδαίου (18ο μέρος) Ἀπ...\nΧωρίς ἐξομολόγηση δέν σεβόμαστε τόν Θεό (τό μήνυμα...\nΔέν Μα…σώνει τίποτα! Ὑποκρίνονται τούς ἀντιπάλο...\nΚΟΡΥΦΑΙΟΙ ΕΛΛΗΝΕΣ ΠΟΛΙΤΙΚΟΙ ΜΕ ΔΙΑΔΙΚΑΣΙΕΣ ΕΞΠΡΕ...\nΠΡΟΕΙΔΟΠΟΙΗΣΗ ΣΟΚ: Η ΟΙΚΟΝΟΜΙΚΗ ΚΑΤΑΡΡΕΥΣΗ ΘΑ ΕΡ...\nΓ.ΕΦΡΑΙΜ ΑΡΙΖΟΝΑΣ- Η ΑΜΑΡΤΙΑ ΣΤΗΝ ΕΛΛΑΔΑ ΘΑ ΦΕΡ...


Μουσείο Prado: Μπορείς να μυρίσεις τα λουλούδια σε πίνακα του Μπρύγκελ\nΜπιενάλε Βενετίας: Έκθεση με έργα Ουκρανών καλλιτεχνών\nΤα Σαββατοκύριακα του 2021 γίνονται … οnline! Tα αγαπημένα εκπαιδευτικά προγράμματα του Μουσείου Κυκλαδικής Τέχνης που μεγάλωσαν γενιές και γενιές, από φέτος θα πραγματοποιούνται online!\nΤα online εργαστήρια Σαββατοκύριακου συνεχίζονται και τον μήνα Μάρτιο, με το εργαστήριο για παιδιά ηλικίας 4-6 ετών «Ένας μικρός ήρωας που μοιάζει με βιολί» (13,14 και 28 Μαρτίου) και το εργαστήριο για παιδιά 7-10 ετών «Ο κόσμος γέμισε σχήματα» (7,20.21 Μαρτίου).\nOnline εργαστήρια μέχρι τον Μάιο\nΤα συγκεκριμένα διαδικτυακά εργαστήρια του Μουσείου Κυκλαδικής Τέχνης θα πραγματοποιηθούν όχι μόνο κατά τη διάρκεια που το μουσείο θα παραμένει κλειστό αλλά καθιερώνονται και μετά, δίνοντας τη δυνατότητα συμμετοχής σε οικογένειες απ’ όλη την Ελλάδα αλλά και σε ελληνόφωνα παιδιά της ομογένειας στο εξωτερικό.\n*Τα online εργαστήρια Σαββατοκύριακου υλοποιούνται με την υποστήριξη της Eurolife FFH, στρατηγικού συνεργάτη του Μουσείου Κυκλαδικής Τέχνης.\nΠοιος δε θα ήθελε αυτή την περίοδο να νιώσει σαν μικρός ήρωας; Ποιος δε θα ήθελε να έχει κοντά του έναν ήρωα να τον προστατεύει; Τον φετινό Μάρτιο είναι επίκαιρες οι ηρωικές πράξεις, γι’ αυτό στο εργαστήριο αυτό, θα ακούσουμε για τις περιπέτειες ενός μικρού ήρωα που, πάρα το μέγεθός του, τα κατάφερε! Στη συνέχεια, θα πάρουμε το αγαπημένο μας παλιό T-shirt (ή του μπαμπά!) για να του δώσουμε ζωή και να το μεταμορφώσουμε σε υφασμάτινο ήρωα που θα μας συντροφεύει όποτε τον έχουμε ανάγκη.\nΜια περιήγηση στο Μουσείο Κυκλαδικής Τέχνης θα μας δώσει έμπνευση και ένα κυκλαδικό ειδώλιο που μοιάζει με βιολί θα γίνει ο Ήρωάς μας! Γονείς, καθίστε αναπαυτικά δίπλα στα παιδιά σας και ετοιμαστείτε να παίξετε μαζί μας.\nΧρώματα: ή τέμπερες ή ακρυλικά ή μπογιές ή μαρκαδόρους για ύφασμα\nPrevious articleΕλληνικό MeToo: Η νέα πλατφόρμα για καταγγελίες\nNext articleΔΙΑΓΩΝΙΣΜΟΣ: Δύο Τυχεροί θα κερδίσουν 5 μέτρα ταινία LED με την τοποθέτηση της!


Η υψηλή πολιτική της Αννίτας και η Βρετανία... , Η ΚΑΘΗΜΕΡΙΝΗ, kathimerini.com.cy\n02 ΑΥΓΟΥΣΤΟΥ 2021 - 07:00\nΟ πρόεδρος της Βουλής των Αντιπροσώπων, ο δεύτερος τη τάξει αξιωματούχος της Κυπριακής Δημοκρατίας, δεν θα πρέπει να έχει στοιχειώδεις γνώσεις Κυπριακού; Να είναι επαρκώς ενημερωμένος για αυτά που συμβαίνουν στο προσκήνιο και στο παρασκήνιο και να αξιοποιεί τη θέση του για να προωθεί ζωτικά συμφέροντα της Κυπριακής Δημοκρατίας; Δεν θα έπρεπε να εκδηλώνει παρεμβάσεις, να τολμά να τοποθετηθεί και εάν απαιτηθεί να επικρίνει όσους τραβούν το χαλί κάτω από τα πόδια της Κυπριακής Δημοκρατίας, στοχεύοντας στην κατάλυση ενός κράτους, το οποίο έχει ταχθεί και εκ της θέσεώς του να υπηρετεί; Ακόμη και εάν ο πρόεδρος της Βουλής είναι άνθρωπος εκ φύσεως ευγενικός, φαντάζομαι ότι θα μπορεί να βρει έναν εύσχημο τρόπο να τοποθετηθεί χωρίς περιστροφές για να υπερασπίσει τα συμφέροντα της Κυπριακής Δημοκρατίας, χωρίς να θίγει δημοσίως τον συνομιλητή του. Ή μήπως κάνω λάθος και ο πρόεδρος της κυπριακής Βουλής πρέπει να έχει απλώς διακοσμητικό, ανούσιο ρόλο;\nΗ δημόσια τοποθέτηση που ακολούθησε τη συνάντηση της προέδρου της Βουλής των Αντιπροσώπων κ. Αννίτας Δημητρίου με τον ύπατο αρμοστή της Βρετανίας στην Κύπρο, κ. Stephen Lillie, με ξένισε. Σύμφωνα με επίσημη ανακοίνωση «η πρόεδρος της Βουλής ευχαρίστησε τον κ. Lillie για τη διαχρονική στήριξη του Ηνωμένου Βασιλείου στις προσπάθειες επίλυσης του κυπριακού προβλήματος, ως μονίμου μέλους του Συμβουλίου Ασφαλείας του ΟΗΕ αλλά και μιας εκ των εγγυητριών δυνάμεων της Κυπριακής Δημοκρατίας».\nΕξαιρετικά! Η κ. Αννίτα Δημητρίου βλέπει «διαχρονική στήριξη της Κύπρου από τη Βρετανία». Τις ίδιες ακριβώς μέρες που η Κύπρος βούιζε για τις τρικλοποδιές που έβαζε το Λονδίνο στην Κυπριακή Δημοκρατία και για το ζήτημα του Βαρωσιού. Όταν το Λονδίνο ύψωνε ασπίδα προστασίας στον Ερντογάν, αρνούμενο να κατονομάσει στο προσχέδιο προεδρικής δήλωσης του Συμβουλίου Ασφαλείας, την Τουρκία και τους εγκάθετούς της στα Κατεχόμενα, ως αυτούς που κατάλυσαν πλήρως τα ψηφίσματα του Σ.Α. για την περίκλειστη Αμμόχωστο, έχοντας δρομολογήσει «πιλοτικό άνοιγμα» του 3,5% των Βαρωσίων και έχοντας ήδη ανοίξει και μέρος της παραλίας.\nΠρόκειται για την ίδια «διαχρονική στήριξη» που μας παρείχε η Βρετανία με τις προτάσεις της για «δύο κοινοτικά κυρίαρχα κράτη» στην Κύπρο, τα οποία είχαν προκαλέσει τις αντιδράσεις του προέδρου της Δημοκρατίας Νίκου Αναστασιάδη και του ΥΠΕΞ Νίκου Χριστοδουλίδη, από το κόμμα των οποίων προέρχεται και η κ. Αννίτα Δημητρίου.\nΠραγματικά δεν ξέρω ποιο είναι χειρότερο. Η κ. Αννίτα Δημητρίου να μην έχει ενημερωθεί από την κυβέρνηση και τον ΔΗΣΥ, στον οποίο ανήκει; Ή έστω από τα ΜΜΕ, τα πλείστα των οποίων μετέδωσαν όλα όσα είχαν κάνει οι Βρετανοί στον ΟΗΕ; Ή να έχει ενημερωθεί και να αυτοσχεδίασε, ευχαριστώντας τη Βρετανία για τη «διαχρονική στήριξη» της Κυπριακής Δημοκρατίας, αντί να απορρίψει τις αποδεδειγμένες προσπάθειες υπόσκαψης του κυπριακού κράτους από το Λονδίνο;\nΑν δεν της μίλησε κανένας, ίσως να πρέπει να το κάνει τώρα. Κάποιος θα πρέπει επιτέλους να της πει ότι η Βρετανία επιχείρησε να διαβρώσει και το ψήφισμα του Σ.Α., με βάση τη θέση που εξήγγειλε ο πρωθυπουργός της χώρας Μπόρις Τζόνσον, σημειώνοντας ότι: Η λύση του Κυπριακού «θα βασίζεται στο διεθνώς αποδεκτό μοντέλο μιας διζωνικής, δικοινοτικής ομοσπονδίας, με πολιτική ισότητα και στις υφιστάμενες παραμέτρους όπως αυτές ορίζονται στα σχετικά ψηφίσματα του Συμβουλίου Ασφαλείας. Η Βρετανία πιστεύει ότι αυτές είναι αρκετά ευρείες ώστε να περιλαμβάνουν μια σειρά από λύσεις» διευκρίνισε ο κ. Τζόνσον φωτογραφίζοντας συνομοσπονδία ευκρινώς και δημοσίως. Τόσο δημοσίως όσο και οι ευχαριστίες της προέδρου της Βουλής των Αντιπροσώπων στη «διαχρονική στήριξη» που μας παρέχει η Βρετανία…\nΘα ήθελα να ανέμενα από την κ. Αννίτα Δημητρίου να εξηγήσει στον κ. Stephen Lillie ότι εάν του αρέσει τόσο πολύ το μοντέλο της συνομοσπονδίας, ώστε να θέλει να το επιβάλει στην Κύπρο, θα ήταν ίσως ορθό να το προτείνει «πιλοτικά», σε πρώτη φάση στην πρωθυπουργό της Σκωτίας Νίκολα Στέρτζον που ως γνωστόν ζητάει δημοψήφισμα για ανεξαρτητοποίηση από το Ηνωμένο Βασίλειο. Σημ. Ο ρόλος του ΔΗΣΥ και της ηγεσίας του θα έπρεπε να ξεκινά με την εκλογή της κ. Αννίτας Δημητρίου στην Προεδρία της Βουλής. Και όχι να τελειώνει με τους πανηγυρισμούς για την εκλογή της…


Γερμανία: «Κλείδωσε» για τις 19 Ιανουαρίου η σύνοδος του Βερολίνου για τη Λιβύη\nΓερμανία Βερολίνο Άνγκελα Μέρκελ Λιβύη Χαλίφα Χαφτάρ\n14/01/2020, 16:31 9\nΗ ημερομηνία της διάσκεψης επιβεβαιώθηκε από την Καγκελαρία της Γερμανίας λίγες ώρες μετά τη διακοπή των συνομιλιών για κατάπαυση του πυρός στη Ρωσία\nΗ Γερμανίδα Καγκελάριος, Άνγκελα Μέρκελ ανακοίνωσε σήμερα ότι η σύνοδος του Βερολίνου για το ζήτημα της Λιβύης θα πραγματοποιηθεί στις 19 Ιανουαρίου.\nΗ ημερομηνία της διάσκεψης επιβεβαιώνεται από την Καγκελαρία της Γερμανίας λίγες ώρες μετά τη διακοπή των συνομιλιών για κατάπαυση του πυρός στη Ρωσία.\nΟ επικεφαλής της κυβέρνησης της Τρίπολης, Σάρατζ όπως και ο στρατάρχης Χαφτάρ έχουν προσκληθεί, αναφέρει το γραφείο Τύπου της κυβέρνησης του Βερολίνου.\nΣτη σύνοδο του Βερολίνου για τη Λιβύη θα συμμετάσχουν εκπρόσωποι από τις ακόλουθες χώρες: ΗΠΑ, Ρωσία, Ηνωμένο Βασίλειο, Γαλλία, Κίνα, Ηνωμένα Αραβικά Εμιράτα, Τουρκία, Δημοκρατία του Κονγκό, Ιταλία, Αίγυπτος, Αλγερία.\nΤα Ηνωμένα Έθνη, η Ε.Ε, η Αφρικανική Ένωση, καθώς και ο Αραβικός Σύνδεσμος θα δώσουν επίσης το «παρών».\nτι μας έρχεται ;\nΕμείς καταφέραμε να μας κάνει διάβημα διαμαρτυρίας το Ιράν. Προβλέψιμε σύμμαχε χειροκρότα.\nΑφού πάει το ΚΟΓΚΟ περιτεύει η Ελλάς. Που είναι ο ΠτΔ να μιλήσει ότι καταργούν τα Ευρωπαικά κεκτημένα και λοιπές παπάτζες. Ελληνες ΕΝΩΘΕΙΤΕ, αφήστε να μικροπολιτικά (κόμματα ,αρχηγούς κλπ) ,μιλήστε ως Ελληνες,ως ΜΙΑ φωνή και σπάστε τους τα μούτρα\nΑπίστευτη απομόνωση! ΤΗΣ ΧΩΡΑΣ ΜΑΣ. Ενώ ο κυβ. εκπρόσωπος μέρες τώρα ανακοινώνει την... απομόνωση της Τουρκίας. Ανίκανοι! Νεο-απομονωτιστές. Η Συμφωνία Τουρκίας - Λιβύης στο τραπέζι των διαπραγματεύσεων ενώ η Ελλάδα ΑΠΟΥΣΑ. Μας παίρνουν εδαφική κυριαρχία στη ΝΑ Μεσόγειο. Αναθεωρούν έμμεσα τη Λωζάνη. Θα τρίζουν τα κόκκαλα του Ελ. Βενιζέλου. Παραιτηθείτε!!!!\nΜα τι λες φίλε μου...ίσα ίσα η κυβέρνηση κατάφερε να απομονώσει την Τουρκία και 15 χώρες ακόμη μαζί τους.Μονοι τους είναι μήν αγχώνεσαι, εμείς έχουμε την Παναγία μαζί μας και εκατοντάδες αγίους.\nΔένδια που είσαι? Κυριάκο που είσαι?Συνεχίστε έτσι σε μεταναστευτικό και εθνικά και θα πάτε στο 20% μέχρι το καλοκαίρι, χεστήκαμε για το Ελληνικό, το καζίνο κτλ.\nο Ρώσος τι μαγειρεύει στην Μεσόγειο;\nΩραίο άξονα πάει να φτιάξει η Μέρκελ, αφού πρώτα τα "τσούγκρισε" με τον Τραμπ. Έρχεται η εκδίκηση. Ρωσία, Γερμανία, Τουρκία μαζί. Εχθρικότερος συνδυασμός δεν υπάρχει. Αν μπει και η Ιταλία, τότε μας δέσανε κόμπο. Φτωχοί το πνεύματι. Αν είχατε καταστήσει την Κρήτη φρούριο, τέτοιο που να εμπνέει σεβασμό σε εχθρό και φίλο, θα σας έγλυφε η Μέρκελ για να σας εντάξει στο εν λόγω συνέδριο. Έχεις την Κρήτη, έχεις την Μεσόγειο. Έχεις την Μεσόγειο κατέχεις τον κόσμο. . Αν βρεθούν αξιόλογα κοιτάσματα νότια της Κρήτης, θα σου φάνε και το μισό νησί. Αλήθεια ο Ρώσος τι μαγειρεύει στην Μεσόγειο; Χρόνια τον είχαν κρατήσει μακριά.\nΤην Ελλάδα δεν την κάλεσαν για να μην χαλάσουν τις προγραμματισμένες διακοπές του Κούλη.Μπράβο Κούλη,μεχρι και η Δημοκρατία του Κονγκό μετράει πιο πολυ από την Ελλάδα.\nAnd where is Koulis?? Watching ragby?\nΑν είσαι έλληνας γράφε ελληνικά!!!


Εισαγωγή μαθήματος Φορολογικής Συνείδησης στα σχολεία εξετάζει η κυβέρνηση | KA-Business.gr\nΑρχική ΚΟΙΝΩΝΙΑ Child News Εισαγωγή μαθήματος Φορολογικής Συνείδησης στα σχολεία εξετάζει η κυβέρνηση\nΕισαγωγή μαθήματος Φορολογικής Συνείδησης στα σχολεία εξετάζει η κυβέρνηση\nΔευτέρα, 2 Νοεμβρίου 2015 08:40\nΠαράλληλα, δήλωσε ότι η κυβέρνηση δεν έχει δεσμευθεί προς τους δανειστές για ΕΝΦΙΑ και το 2016, αλλά για «φόρο στην περιουσία που θα φέρει 2,65 δισ. ευρώ», αφήνοντας να εννοηθεί ότι ο ΕΝΦΙΑ μπορεί να τροποποιηθεί και επαναφέροντας την ιδέα για φορολόγηση ακινήτων στο εξωτερικό.\nΣυγκεκριμένα, στη συνέντευξη που παραχώρησε ο κ. Αλεξιάδης είπε: «Οι φορολογικές παρεμβάσεις που πρέπει να υλοποιηθούν μετά τη συμφωνία και τον νόμο 4336, δεν είναι ευχάριστες, δεν είναι στην πολιτική κατεύθυνση και το DNA της Αριστεράς, αλλά αποτελούν πολιτική αναγκαιότητα».\nΠάντως, υπογράμμισε πως υπάρχουν και θετικά στοιχεία, όπως οι παρεμβάσεις για τα θέματα φοροδιαφυγής, λαθρεμπορίου, μηχανοργάνωσης, καθώς και το Περιουσιολόγιο και το Κτηματολόγιο.\nΌσον αφορά στα τέλη κυκλοφορίας παρατήρησε πως το υπουργείο σχεδιάζει τη μεταφορά του φορολογικού βάρους από τα φθηνά και μικρά οχήματα στα μεγάλα και ακριβά.\nΣε ό,τι αφορά τον ΕΝΦΙΑ, τόνισε πως η κυβέρνηση δεν έχει δεσμευθεί στους δανειστές να τον διατηρήσει και το 2016. «Για το επόμενο έτος δεσμευθήκαμε για φόρο στην περιουσία που θα μας φέρει 2,65 δισ. ευρώ. Αν λέγεται ΕΝΦΙΑ ή αλλιώς, είναι θέμα διαλόγου για το περιεχόμενο του νόμου που θα πρέπει να ξεκινήσει άμεσα με τους φορείς» υποστήριξε. Παρατήρησε, δε, ότι το υπουργείο μελετάει την πρόταση για φορολόγηση τύπου «ρύθμιση Μόντι», δηλαδή των ακινήτων στο εξωτερικό.\nΓια την φοροδιαφυγή ανέφερε πως «πρέπει να αποφασίσουμε αν θέλουμε να δημιουργήσουμε ένα κοινωνικό και πολιτικό μέτωπο εναντίον της φοροδιαφυγής ή να καθόμαστε να βλέπουμε τα τραίνα να περνούν από μπροστά μας. Ο αγώνας ενάντια στη φοροδιαφυγή είναι η αιχμή του δόρατος για την κυβέρνηση, η οποία θα μπορέσει να πετύχει δύο στόχους: Πρώτον, να δείξει την πολιτική της βούληση για σύγκρουση, κάτι που δεν το είχαμε δει ως τώρα και δεύτερον, να φέρει έσοδα στο Ελληνικό Δημόσιο».\nΑνέφερε ακόμη πως σε συνεργασία με τον υπουργό Παιδείας Νίκο Φίλη προετοιμάζεται «μάθημα Φορολογικής Συνείδησης» που θα εισαχθεί στα σχολεία από τον επόμενο Σεπτέμβριο. Όπως είπε, πρόκειται για «επένδυση», ώστε να πεισθεί η κοινωνία ότι για τα χάλια σε δρόμους, παιδικές χαρές, νοσοκομεία, ευθύνονται αυτοί που κλέβουν φόρους. Θα πρέπει να δείξουμε ότι δεν βλέπουμε τον πολίτη, τον φορολογούμενο, ως υπήκοο αλλά ως πολίτη, ανέφερε.\nΟ κ. Αλεξιάδης αναφέρθηκε και στο ΣΔΟΕ, επισημαίνοντας ότι δεν κλείνει, ούτε διαλύεται, αλλά μεταφέρεται ένα κομμάτι του στη ΓΓΔΕ.\n«Το ΣΔΟΕ είχε πάρα πολλές αρμοδιότητες, είτε από κακό σχεδιασμό είτε από άλλες επιλογές ασχολιόταν μόνο με φορολογικές και τελωνειακές αρμοδιότητες. Δεν είχε βάλει στις προτεραιότητες τις άλλες αρμοδιότητες, οι οποίες είναι πολλές: οικονομικό έγκλημα, έλεγχοι στο μαύρο χρήμα, όπλα, ναρκωτικά. Τώρα το ΣΔΟΕ θα έχει αυτά ως κύρια και αποκλειστική αρμοδιότητα» υπογράμμισε.\nΠροηγούμενο άρθροΔΙΑΒΑΣΤΕ: Αναλυτικό Πρόγραμμα 9ου πολυσυνεδρίου ΚΑΙΝΟΤΟΜΙΑ & ΑΝΑΠΤΥΞΗ\nΕπόμενο άρθροΜε έντεκα ισοδύναμα θα αντικατασταθεί ο ΦΠΑ στην ιδιωτική εκπαίδευση


Γ. Σγουρός : Ζητά επέμβαση της εισαγγελίας για το Γραμματικό - Διαχρονικό μέρος του προβλήματος της διαχείρισης των απορριμμάτων ο Πατούλης - AthensWest.gr\nΤην επέμβαση της εισαγγελίας για το Γραμματικό ζητά ο Γιάννης Σγουρός , ενώ επιτίθεται στον κ. Πατούλη χαρακτηρίζοντάς τον ως διαχρονικό μέρος του προβλήματος της διαχείρισης των απορριμμάτων.\nΠιο συγκεκριμένα με ανακοίνωση που εξέδωσε ο πρώην Περιφερειάρχης , εκτός ότι αποδίδει ευθύνες για το Γραμματικό στην νυν Περιφερειάρχη κ.Ρένα Δούρου , επιτίθεται και στον Πρόεδρο της ΚΕΔΕ και υποψήφιο Περιφερειάρχη Αττικής κ. Γιώργος Πατούλη .\nΤο κείμενο της ανακοίνωσης Σγουρού\n– Γ. Σγουρός : Ζητά επέμβαση της εισαγγελίας για το Γραμματικό\n– Διαχρονικό μέρος του προβλήματος της διαχείρισης των απορριμμάτων ο Πατούλης\nΓιάννης ΣγουρόςΓΙΩΡΓΟΣ ΠΑΤΟΥΛΗΣγραμματικόΡΕΝΑ ΔΟΥΡΟΥ


Αυξημένη κίνηση στην αγορα για το σαρακοστιανό τραπέζι αλλά με… μικρές ποσότητες | Foninews.gr\nΗ κίνηση και φέτος ήταν ικανοποιητική, όμως για μια ακόμη χρονιά λόγω της κρίσης, παρατήθηκε το γεγονός οι καταναλωτές να αγοράζουν μικρές ποσότητες! “Είχε κίνηση, αν και περισσότερο κόσμο, ανάμεσα στους οποίους και επισκέπτες, είδαμε το Σάββατο”, δήλωσε μιλώντας στο foninews.gr η ιδιοκτήτρια ιχθυοπωλείου στην Κεντρική Αγορά της Καλαμάτας, Δήμητρα Τσορμπατζόγλου, η οποία επεσήμανε πως η κίνηση ήταν σε γενικές γραμμές καλή, αν και οι καταναλωτές αγόρασαν και φέτος, μικρές ποσότητες λόγω των οικονομικών δυσκολιών. Στο επίκεντρο φυσικά, χταπόδια, γαρίδες, θράψαλα, σουπιές και όστρακα, μύδια, κυδώνια και γυαλιστερές, οι τιμές των οποίων όπως είπε η κα Τσορμπατζόγλου, κυμαίνονται τα ίδια επίπεδα με πέρσι!\nΑπό το σαρακοστιανό τραπέζι της Καθαράς Δευτέρας φυσικά, δεν έλειψαν και ο ταραμάς, οι ελιές, το τουρσί και ο χαλβάς. Η κίνηση όπως δήλωσε η Ελένη Κοτταρίδη που διατηρεί επίσης κατάστημα στην Κεντρική Αγορά της μεσσηνιακής πρωτεύουσας ήταν ικανοποιητική, με τις αγορές ωστόσο και σε αυτά τα προϊόντα, περιορισμένες.\n“Ο χαλβάς είναι πιο φθηνός από πέρσι κατά 1 ευρώ, ενώ το καλαμάρι έχει ακριβύνει, με τα υπόλοιπα προϊόντα να κυμαίνονται στα ίδια με τα περσινά επίπεδα, δήλωσε η κα Κοτταρίδη, η οποία επεσήμανε πως από την αρχή της κρίσης ο κόσμος είναι πιο μετρημένος στις αγορές του, ακόμη και τέτοιες ξεχωριστές ημέρες!\nΣτον αντίποδα, αυτό δε συνέβη με την κυρά της Καθαράς Δευτέρας, τη λαγάνα, που δεν λείπει από κανένα τραπέζι. Οι ποσότητες, σύμφωνα με τον Χρήστο Φραγγέα, ήταν και φέτος οι ίδιες, τη στιγμή που καθημερινά η κατανάλωση του ψωμιού λόγω της κρίσης, είναι δυστυχώς περιορισμένη!\n“Επειδή είναι μια ημέρα, ο κόσμος τιμά την παράδοση και εμείς με τη σειρά μας, στο είδος μας”, δήλωσε ο κ. Φραγγέας ο οποίος επεσήμανε πως η διαδικασία είναι εντελώς διαφορετική από εκείνη του ψωμιού. “Δυστυχώς, καθημερινά η κατάσταση γίνεται όλο και πιο άσχημη, σε βαθμό που αισθανόμαστε τυχεροί εμείς που έχουμε μαγαζιά που αφορούν στη διατροφή και ο κόσμος θα μπει, κατ’ ανάγκη!\nΜια χαρακτηριστική λέξη που χρησιμοποιούμε για την Καθαρά Δευτέρα είναι τα Κούλουμα, τα οποία σηματοδοτούν το τέλος της αποκριάς και αναφέρονται στο παραδοσιακό λαϊκό πανηγύρι που στήνεται κάθε χρόνο τέτοια μέρα. Πήρε την ονομασία της από τους Χριστιανούς, γιατί με την έναρξη της νηστείας «καθαρίζονταν» πνευματικά και σωματικά. Η νηστεία διαρκεί για 40 μέρες, όσες ήταν και οι μέρες νηστείας του Χριστού στην έρημο. Η Καθαρά Δευτέρα εορτάζεται 48 ημέρες πριν την Κυριακή της Ανάστασης του Χριστού, το χριστιανικό Πάσχα.


Serie A: Έσπασαν καρδιές στο Μίλαν-Ρόμα (Highlights) - Fosonline\nΜετά από ένα συναρπαστικό παιχνίδι Μίλαν και Ρόμα έμειναν στο 3-3, με τη Νάπολι να είναι έτσι η κερδισμένη της αγωνιστικής. Αποτελέσματα και βαθμολογία.\nΜε ένα συναρπαστικό παιχνίδι ολοκληρώθηκε η 5η αγωνιστική της Serie A. Η Μίλαν φιλοξένησε τη Ρόμα με τις δύο ομάδες να μένουν στο 3-3. Οι «ροσονέρι» έτσι μετά την απώλεια δύο βαθμών είδαν τη Νάπολι να τους πλησιάζει στην κορυφή στους δύο βαθμούς.\nΤο ματς ήταν συναρπαστικό με μεγάλες συγκινήσεις στο τελευταίο εικοσάλεπτο. Η Ρόμα στο 71' έφερε το ματς στα ίσια και ο Ζλάταν στο 79' έκανε το 3-2, αλλά ο Κουμπούλα «ξέρανε» τη Μίλαν στο 84.\nΤελικά κατάφερε να ισοφαρίσει με υπέροχο γκολ του Κουλουσέφσκι στο 78' ενώ είχε δοκάρι στην εκπνοή με τον Ντιμπάλα. Αλλά το 1-1 δεν άλλαξε.\nΤο ματς είχε ξεκινήσει με τους καλύτερους οιωνούς για την Μπενεβέντο, η οποία προηγήθηκε στο 30' με γκολ του Ρομπέρτο Ινσίνιε. Λίγο πριν την εκπνοή του πρώτου 45λέπτου ο Κώστας Μανωλάς έχασε την ευκαιρία να ισοφαρίσει για τη Νάπολι, στέλνοντας με κεφαλιά τη μπάλα στο δοκάρι, αλλά στην επανάληψη οι «παρτενοπέι» σκόραραν δις σε διάστημα επτά λεπτών και πέτυχαν τελικά την ανατροπή. Στο 60’ ο Λορέντσο Ινσίνιε έγραψε το 1-1 και στο 67’ ο Πετάνια διαμόρφωσε το 1-2 για τον σύλλογο του ιταλικού νότου.\nΤην ίδια στιγμή, η Πάρμα έμενε «όρθια» (2-2) στο «Ένιο Ταρντίνι» με αντίπαλο την Σπέτσια. Η τελευταία προηγήθηκε 0-2 με τα τέρματα των Σάμπο (28') και Αγκουντέλο (31'), αλλά στη συνέχεια οι «παρμέντσι» ανέβασαν την απόδοσή τους και αποσόβησαν τελικά την ήττα. Στο 34' ο Γκαλιόλιο μείωσε αρχικά σε 1-2 και στο 95' ο Κούτσκα με πέναλτι έγραψε το 2-2, χαρίζοντας τον πόντο στην ομάδα του.\nΠριν απ' όλα αυτά, τη δεύτερη νίκη της στην σεζόν -και μάλιστα διαδοχική- πέτυχε η Κάλιαρι επικρατώντας, στη Σαρδηνία, με 4-2, της Κροτόνε, που προερχόταν από τον μοναδικό της πόντο.\nΜετά από τρία ανεπιτυχή αποτελέσματα η Λάτσιο επέστρεψε στις νίκες καθώς νίκησε με 2-1 την Μπολόνια. Οι Λατσιάλοι προηγήθηκαν στο 54' με τον Ρομέρο ενώ στο 76' ο Ιμόμπιλε σφράγισε τη νίκη. Το μόνο που κατάφερε η Μπολόνια ήταν στις καθυστερήσεις να μειώσει σε 2-1 με τον Ντε Σιλβέστρι.\nΜε τον Ρομέλου Λουκάκου να δίνει τη λύση, η Ίντερ νίκησε 2-0 την Τζένοα στο «Λουίτζι Φεράρις» και επέστρεψε στα θετικά αποτελέσματα, μετά την ήττα στο ντέρμπι από τη Μίλαν και την ισοπαλία με την Γκλάντμπαχ στο Champions League.\nΟι «νερατζούρι» έχασαν αρκετές ευκαιρίες, πριν ο Βέλγος φορ ανοίξει το σκορ στο 64', ενώ ο Ντ΄Αμπρόζιο στο 79' διαμόρφωσε το τελικό σκορ.\n«Βίους αντίθετους» διάγουν στο ξεκίνημα του ιταλικού πρωταθλήματος Αταλάντα και Σαμπντόρια. Οι «μπλουτσερκιάτι» πέρασαν νικηφόρα από το Μπέργκαμο (3-1) και σημείωσαν την τρίτη διαδοχική νίκη, μετά από δύο ήττες στην αρχή της σεζόν.\nΟ αειθαλής Φάμπιο Κουαλιαρέλα «βρήκε δίχτυα» για άλλη μία φορά και άνοιξε το σκορ στο 13', ενώ στο φινάλε του α' ημιχρόνου έχασε και πέναλτι (απέκρουσε ο Σπορτιέλο).\n(2', 79' πεν. Ιμπραΐμοβιτς, 47' Σαλεμάκερς - 14' Ντζέκο, 71' πεν, Βερετού, 84' Κουμπούλα)


Eurostat: Πλεόνασμα μαμούθ και έκρηξη χρέους το 2018 - ΟΙΚΟΝΟΜΙΑ - XrimaOnline.gr\nEurostat: Πλεόνασμα μαμούθ και έκρηξη χρέους το 2018\nΟΙΚΟΝΟΜΙΑ UPD 14:34 23/04/19, 12:06\nΆλμα πρωτογενούς πλεονάσματος στο 4,4% του ΑΕΠ ανακοίνωσε η Eurostat, επικυρώνοντας τα σχετικά στοιχεία της ΕΛΣΤΑΤ για το 2018.\nΣημειώνεται ότι το υπουργείο Οικονομικών είχε προαναγγείλει αποτέλεσμα 3,9% του ΑΕΠ για το περασμένο έτος.\nΠρόκειται για την τέταρτη χρονιά κατά την οποία σημειώνεται υπέρβαση του δημοσιονομικού στόχου.\nΤα σημερινά στοιχεία επιβεβαιώνουν την «αφαίμαξη» της αγοράς από την πολιτική υπερφορολόγησης και περικοπών δαπανών, που ασκεί η κυβέρνηση ΣΥΡΙΖΑ.\nΩστόσο, αξίζει να επισημανθεί ότι τα στοιχεία αυτά θα αποτελέσουν αφενός το διαπραγματευτικό «χαρτί» της κυβέρνησης για για το αίτημα προς τον ESM περί πρόωρης αποπληρωμής μέρους του δανείου του ΔΝΤ και αφετέρου ένα επιπλέον προεκλογικό «αφήγημα» για το Μέγαρο Μαξίμου.\nΤην ίδια ώρα, σύμφωνα με την ανακοίνωση της ΕΛΣΤΑΤ (Δημοσιονομικά στοιχεία - 1η κοινοποίηση), το ακαθάριστο ενοποιημένο χρέος της Γενικής Κυβέρνησης σε ονομαστικές τιμές στο τέλος του 2018 εκτιμάται στα 334,6 δισ. ευρώ, (181,1% επί του Ακαθάριστου Εγχώριου Προϊόντος), έναντι 317.48 δισ. ευρώ στο τέλος του 2017 (176,2% toy AEP).\nΣύμφωνα με την ΕΛΣΤΑΤ το πλεόνασμα της Γενικής Κυβέρνησης για το έτος 2018 σε όρους Eurostat (ESA 2010), εκτιμάται στα 2 δισ. ευρώ (1,1% επί του Ακαθάριστου Εγχώριου Προϊόντος).\nΑναφέρεται και «διόρθωση» 0,1% στο πλεόνασμα του 2017, που οφείλεται «κυρίως σε επικαιροποιημένα στοιχεία και σε μεθοδολογικές αλλαγές στην ταξινόμηση κάποιων ειδικών συναλλαγών».


7 συχνές ερωτήσεις για το μασαζ\nΟι περισσότεροι προτιμούν να μένουν με το εσώρουχό τους κατά τη διάρκεια του μασάζ, αλλά υπάρχουν και ορισμένοι που νιώθουν πιο άνετα γυμνοί. Σε κάθε περίπτωση, ο θεραπευτής σάς καλύπτει με μια πετσέτα, έτσι ώστε να μένει κάθε φορά ακάλυπτο μόνο το σημείο του σώματος στο οποίο κάνει μασάζ.\nΟ θεραπευτής θα είναι παρών όσο ξεντύνομαι;\nΤο μασάζ συχνά είναι τόσο χαλαρωτικό, που είναι πιθανό να πέσετε σε έναν ελαφρύ ύπνο. Μην ξαφνιαστείτε και νιώσετε αμήχανα, λοιπόν, αν ξυπνήσετε ξαφνικά από το ροχαλητό σας. Είναι πολύ συνηθισμένο φαινόμενο και κανείς δεν πρόκειται να σας παρεξηγήσει. Ίσα-ίσα που ο θεραπευτής θα ευχαριστηθεί που κατάφερε να σας χαλαρώσει τόσο πολύ.\nΠρέπει να μιλάω με τον θεραπευτή;\nΑν και ορισμένοι άνθρωποι έχουν ανάγκη να μιλάνε κατά τη διάρκεια του μασάζ, μη νιώθετε υποχρεωμένοι να πιάσετε συζήτηση με τον θεραπευτή. Θυμηθείτε ότι κάνετε μια θεραπεία, δεν βρίσκεστε σε κοινωνική εκδήλωση! Μη διστάσετε να κλείσετε τα μάτια σας και να χαλαρώσετε. Μην ντραπείτε, όμως, να μιλήσετε στον θεραπευτή αν νιώθετε ότι έχει πολλή ζέστη ή πολύ κρύο στον χώρο, αν αισθανθείτε πόνο ή στην περίπτωση που έχετε οποιαδήποτε απορία σχετικά με το μασάζ.\nΠώς θα πω ότι θέλω να με πιέσει πιο δυνατά;\nΝιώθετε ότι το μασάζ δεν έχει την ένταση που περιμένατε, αλλά διστάζετε να το πείτε στον θεραπευτή για να μην τον προσβάλετε. Τι πρέπει να κάνετε; Μιλήστε του ανοιχτά. Κρατήστε, όμως, στο μυαλό σας πως είναι μύθος η διαδεδομένη αντίληψη ότι το αποτελεσματικό μασάζ προκαλεί πάντα πόνο. Ορισμένοι από τους πιο αποτελεσματικούς τύπους μασάζ είναι εξαιρετικά ήπιοι και δεν περιλαμβάνουν πίεση, ούτε πόνο. Από την άλλη, βέβαια, υπάρχουν και είδη μασάζ που χρειάζονται βαθιές, έντονες πιέσεις, όπως το λεμφικό για την καταπολέμηση της κυτταρίτιδας και του τοπικού πάχους.\nΝα προτιμήσω γυναίκα θεραπεύτρια;\nΟρισμένοι άνδρες νιώθουν άβολα όταν τους κάνει μασάζ άνδρας. Αυτό μπορεί να οφείλεται σε κοινωνικά στερεότυπα ή στον φόβο μήπως έχουν στύση κατά τη διάρκεια της θεραπείας (πράγμα ωστόσο που είναι φυσιολογικό να συμβεί, όταν ενεργοποιείται το παρασυμπαθητικό νευρικό σύστημα με το άγγιγμα σε οποιοδήποτε σημείο του σώματος και στο οποίο δεν δίνεται σημασία από τον θεραπευτή ή τη θεραπεύτρια). Ωστόσο, υπάρχουν και γυναίκες που νιώθουν πιο άνετα να τους κάνει μασάζ μια γυναίκα. Σε κάθε περίπτωση, πάντως, το κριτήριο για να επιλέξετε θεραπευτή είναι το πόσο καλός είναι στη δουλειά του και όχι το φύλο του.\nΜπορώ να κάνω μασάζ με ρούχα;\nΝιώθετε δυσάρεστα με το σώμα σας ή με κάποιο συγκεκριμένο του σημείο και αυτό σας αποτρέπει από το να κλείσετε ραντεβού για μασάζ; Η ανησυχία σας αυτή δεν πρέπει να στέκεται εμπόδιο όταν πρόκειται για την υγεία σας, είτε για ένα ραντεβού με γιατρό είτε με θεραπευτή. Για να αισθανθείτε πάντως πιο άνετα, μπορείτε να ζητήσετε από τον θεραπευτή να αποφύγει τη συγκεκριμένη περιοχή. Υπάρχει επίσης η δυνατότητα να επιλέξετε κάποιο είδος μασάζ στο οποίο δεν είναι απαραίτητο να βγάλετε τα ρούχα σας επειδή δεν χρησιμοποιείται λάδι ή λοσιόν, όπως το σιάτσου ή το ταϊλανδέζικο μασάζ.


Αρχική Ευρώπη Κύπρος Η νέα βιβλιοθήκη της Κύπρου είναι ένα αρχιτεκτονικό αριστούργημα που εντυπωσιάζει!\nΤο Κέντρο Πληροφόρησης – Βιβλιοθήκη «Στέλιος Ιωάννου» είναι το αποτέλεσμα προσεκτικού σχεδιασμού και εμπεριστατωμένων μελετών, όσον αφορά τις ανάγκες του Πανεπιστημίου αλλά και του τόπου. Πήρε το όνομα «Στέλιος Ιωάννου», αφού η μια και αείμνηστη Έλλη Ιωάννου, εις μνήμην του συζύγου της Στέλιου Ιωάννου, ήταν από την πρώτη στιγμή πολύτιμος αρωγός στην πραγματοποίησή της βιβλιοθήκης, δίνοντας αρχικά μια δωρεά ύψους €8.000.000, για να καταφέρουν να πείσουν τον διάσημο και κορυφαίο αρχιτέκτονα Jean Nouvel, να αναλάβει τον σχεδιασμό της.\nΤο κτήριο θα στεγάσει 620.000 έντυπους τόμους, πάνω από 190.000 συνδρομές σε τίτλους ηλεκτρονικών βιβλίων, αλλά και άνω των 12.000 συνδρομών σε ηλεκτρονικά και έντυπα περιοδικά, ενώ και πέραν των 180 τίτλων σε βάσεις δεδομένων. Επίσης, όπως αναφέρουν θα επιστραφούν από την Αμερική γύρω στα 2.500 κλεμμένα αρχαιολογικά ευρήματα, τα οποία θα εκτεθούν στην νέα βιβλιοθήκη.\nΔείτε επίσης μερικές φωτογραφίες από μια όμορφη βόλτα στην Κύπρο:


Πως εξυφαίνεται η τελική λύση για την Ελλάδα…\nΑισίως η χώρα βαίνει προς την τελευταία πράξη του δράματος. Η κυβέρνηση του κ. Τσίπρα ευθύς εξ αρχής της συμφωνίας της 20ης Φεβρουαρίου έχει επιδοθεί σε ένα γαϊτανάκι δηλώσεων πως η ενδιάμεση συμφωνία ήταν και είναι θέμα ημερών, προβάλλοντας διάφορες σχετικές ημερομηνίες - ορόσημα.\nΚαμιά συμφωνία δεν έχει προκύψει μέχρι σήμερα και με βάση τα δεδομένα των διαφορών που χωρίζουν τις δυο πλευρές, είναι απίθανο να υπάρξει.\nΗ κοινοβουλευτική ομάδα του ΣΥΡΙΖΑ είναι απίθανο να δεχτεί μια συμφωνία με χειρότερους όρους από εκείνους που περιληπτικά αποτυπωνόταν στο περίφημο e-mail Χαρδούβελη. Η «τρύπα» που δημιούργησε στην οικονομία η προεκλογική και μετεκλογική περίοδος είναι απίθανο να μη σημάνει νέα μέτρα, άρα χειρότερη συμφωνία...\nΑπό την άλλη πλευρά αποδεικνύεται πως οι «Θεσμοί» είναι απίθανο να υποχωρήσουν σε οποιοδήποτε σημείο. Δύσκολα πλέον οποιαδήποτε συμφωνία καλύτερη (σε σχέση με τις επιδιώξεις της ελληνικής κυβέρνησης) θα μπορούσε να περάσει από τα περισσότερα από τα 18 Κοινοβούλια της Ευρωζώνης.\nΗ ελληνική κυβέρνηση για κάποιο διάστημα επεδίωξε να πάρει παράταση με μια ενδιάμεση συμφωνία για θέματα όπως αποκρατικοποιήσεις και ύψος πρωτογενούς πλεονάσματος, τα οποία θα μπορούσε να διαχειριστεί στην κοινή γνώμη, την κοινοβουλευτική ομάδα και την εσωκομματική αντιπολίτευση, αλλά αυτό δεν πέρασε στους «Θεσμούς» για λόγους οι οποίοι έχουν εξηγηθεί αναλυτικά σε προηγούμενα άρθρα.\nΝομίζω πως το σημείο στο οποίο βρισκόμαστε αποτυπώνεται ευθαρσώς στην τελευταία συνέντευξη του Προέδρου του Κέντρου Ευρωπαϊκών Οικονομικών Ερευνών (ZEW) και μέλους του Συμβουλίου των οικονομολόγων του Βόλφγκανγκ Σόιμπλε, Κλέμενς Φούστ στο Κεφάλαιο του περασμένου Σαββάτου. Μεταξύ άλλων δηλώνει τα εξής:\n«To Eurogroup και το ΔΝΤ έδωσαν πολύ χρόνο στην ελληνική κυβέρνηση για να συλλογιστεί-δυστυχώς δίχως αποτέλεσμα- σε ποιο δρόμο θα προχωρήσει.\nΗ ΕΚΤ απέτρεψε μέχρι τώρα, μέσω μιας ολοένα μεγαλύτερης παροχής ρευστότητας από τον ELA, ένα κραχ των ελληνικών τραπεζών, αν και αυτό το εργαλείο δεν προσφέρεται γι’ αυτό το σκοπό.\nΗ ΕΚΤ έπρεπε να απαιτήσει επειγόντως έλεγχο κυκλοφορίας κεφαλαίων.\nΤο Eurogroup και το ΔΝΤ θα πρέπει να δώσουν μια σύντομη προθεσμία στην ελληνική κυβέρνηση για να αποφασίσει αν θα ακολουθήσει τους συμφωνημένους όρους ή ένα αποδεκτό συνδυασμό από αυτούς.\nΤαυτόχρονα, θα πρέπει να προετοιμαστεί ένα σχέδιο για μια συντονισμένη έξοδο της Ελλάδας από την Ευρωζώνη...».\nΉτοι, η πόρτα της εξόδου από το ευρώ έχει μισανοίξει και κατά τα φαινόμενα θα δοθεί μια τελευταία ευκαιρία στον ελληνικό λαό να αποφασίσει αν θα παραμείνει εντός της Ευρωζώνης και της Ε.Ε. ή θα αποχωρίσει εξ αυτών.\nΗ ευκαιρία αυτή θα μπορούσε να υλοποιηθεί μέσω της κυβέρνησης ή μέσω ενός δημοψηφίσματος, με το δεύτερο να κερδίζει όλο και περισσότερο έδαφος μεταξύ των εταίρων.\nΚαθώς η πολιτική ζωή της χώρας αναλώνεται μεταξύ αντιφατικών και εκκωφαντικών δηλώσεων διάφορων απίθανων απολίτικων μετριοτήτων που το χαμόγελο και η μίμηση της φωνής του Ανδρέα Παπανδρέου από τον κ. Τσίπρα επέβαλαν στην πολιτική σκηνή, και μια «έντιμη» συμφωνία δεν φαίνεται πιθανή, κερδίζει έδαφος το σενάριο «Take it or leave it». Ήτοι, ή το παίρνεις όπως είναι ή το αφήνεις.\nΑπό πολλές πλευρές ακούγεται πλέον πως οι εταίροι και δανειστές ετοιμάζουν ένα σχέδιο το οποίο θα προτείνουν στην ελληνική κυβέρνηση με το δίλημμα να το αποδεχτεί ως έχει ή να αποχωρίσει από την Ευρωζώνη.\nΤο πλέον πιθανό σε αυτήν την περίπτωση είναι η κυβέρνηση να αναγκαστεί να υποβάλει σε δημοψήφισμα το σχέδιο αυτό. Ερωτηματικό αποτελεί αν η ίδια θα υποστηρίξει την πάση θυσία παραμονή ή έξοδο από το ευρώ.\nΈνα δημοψήφισμα απαιτεί περίπου ένα μήνα για να διεξαχθεί. Τα ερωτήματα είναι αν θα φτάσουμε στο δημοψήφισμα με τις τράπεζες ανοιχτές δηλ. δίχως ελέγχους κεφαλαίων και τις συντάξεις και τους μισθούς του δημοσίου να πληρώνονται.\nΤο πιο πιθανό είναι πως όχι...\nΟι δημοσκοπήσεις δείχνουν πως η ψήφος υπέρ της πάσης θυσίας παραμονής στο ευρώ υπερτερεί στο ενδεχόμενο δημοψηφίσματος, αλλά αυτό σε μια κοινωνία με 3-4 εμφυλίους, 2-3 εθνικές καταστροφές και 5 χρεοκοπίες (τα περισσότερα από τα οποία θα μπορούσαν να αποφευχθούν) σε 200 χρόνια ύπαρξης του ελληνικού κράτους είναι δύσκολο να προβλεφθεί με βεβαιότητα.\nΒέβαια ένα δημοψήφισμα υπέρ της πάση θυσίας παραμονής στο ευρώ βάζει και ζήτημα ποια κυβέρνηση θα υλοποιήσει αυτήν την απόφαση. Μοιάζει απίθανο ένα τέτοιο αποτέλεσμα να μην συνδυαστεί ή να μην εγείρει ζήτημα πρόωρων εκλογών.\nΤα πιθανά σενάρια στη συνέχεια περιπλέκονται καθώς ο κ. Τσίπρας παρά την αστοχία του σε όλες τις εκτιμήσεις τους τελευταίους μήνες, δημοσκοπικά φαίνεται να παραμένει χωρίς αντίπαλο, καθώς η Νέα Δημοκρατία ελάχιστα έχει μετεξελιχθεί από το ένα κόμμα (μεταξύ των δυο της μεταπολίτευσης) που φέρει μεγάλη ευθύνη για την χρεοκοπία.\nΑνακεφαλαιώνοντας, το καλοκαίρι φαίνεται να κρύβει δραματικές πολιτικές εξελίξεις αλλά και καταστάσεις σε σχέση με την κανονικότητα της οικονομικής και κοινωνικής ζωής.\nΘα χρειαστεί να δείξουμε υπομονή και ψυχραιμία και κυρίως πνεύμα ενότητας και αλληλεγγύης για να ανταπεξέλθουμε με τις όσο το δυνατόν λιγότερες απώλειες.\nΟ κύβος φαίνεται πως ερρίφθη...\n2) Γιατί ανεβαίνει το χρηματιστήριο...\nΤο ελληνικό χρηματιστήριο συνεχίζει να προεξοφλεί συμφωνία, λέγαμε την περασμένη εβδομάδα. Αυτήν την εβδομάδα θα προσπαθήσουμε να προσαρμόσουμε αυτό το σενάριο στα νέα δεδομένα.\nΤο χρηματιστήριο θα μπορούσε να προεξοφλεί και σενάριο «Take it or leave it».\nΟι επενδυτές διαβλέπουν πως μοιάζει απίθανο το σενάριο οι Έλληνες να επιλέξουν την έξοδο από το ευρώ. Με βάση τα λογικά επιχειρήματα η επιλογή της παραμονής στο ευρώ και των αναγκαίων μεταρρυθμίσεων εμφανίζει συντριπτικά συγκριτικά πλεονεκτήματα και αυτός είναι ο λόγος που οι αγορές προκρίνουν αυτό το σενάριο σαν επικρατέστερο.\nΤο σενάριο αυτό περιλαμβάνει αναταράξεις τις προσεχείς εβδομάδες αλλά με κοινό παρονομαστή το θετικό πρόσημο, ανάλογα με τις διακυμάνσεις των πολιτικών εξελίξεων.\nΣτο σενάριο αυτό προσοχή χρειάζεται να δοθεί στον τραπεζικό κλάδο ο οποίος παραδοσιακά είναι αυτός που παρουσιάζει τις πιο μεγάλες και πιο απότομες διακυμάνσεις.\nΗ ανάγκη ανακεφαλαιοποίησης των τραπεζών πλήττει άμεσα την αξία των χαρτοφυλακίων των τωρινών παλιών μετόχων. Μια λύση τύπου «Κακής Τράπεζας» την επόμενη μέρα η οποία θα συγκεντρώσει όλα τα «κόκκινα» δάνεια, αλλάζει κάπως τα δεδομένα, αλλά θα χρειαστεί πρώτα να δούμε τους όρους με τους οποίους θα γίνει αυτή για να βγουν ασφαλή συμπεράσματα.\nΣτο σενάριο παραμονής της χώρας στο ευρώ ενδιαφέρον παρουσιάζουν οι μετοχές των προσεχών αποκρατικοποιήσεων και των εταιρειών που θα επωφεληθούν από τα έργα υποδομής. Τα έργα υποδομής είναι ο ευκολότερος τρόπος να δείξουν στήριξη στην οικονομία οι εταίροι μέσω του πακέτου Γιουνκέρ και της Ευρωπαϊκής Τράπεζας επενδύσεων.\nΣτο σενάριο εξόδου από το ευρώ ευκαιρίες θα κρύβουν οι εξαγωγικές που έχουν ταμειακά διαθέσιμα στο εξωτερικό και θα αντέξουν το αρχικό σοκ. Οι εταιρείες αυτές θα επωφεληθούν από την υποτίμηση του εργατικού κόστους της διάλυσης του ασφαλιστικού με όρους αξίας εισφορών και συντάξεων που θα ακολουθήσει.\nΣε περίπτωση ρήξης δεν πρέπει να αποκλείουμε το ενδεχόμενο το χρηματιστήριο να κλείσει για όσο χρονικό διάστημα απαιτηθεί. Κεφάλαια στο χρηματιστήριο είναι απίθανο να εισέλθουν πριν ξεκαθαρίσει η κατάσταση προς την μια ή την άλλη πλευρά...


Η πρώτη γυναίκα στη θέση της Διοίκησης στην Πυροσβεστική Υπηρεσία Κυκλάδων. Νέοι Διοικητές της Πυροσβεστικής σε Κυκλάδες και Νότιο Αιγαίο. | Αληθινές Γυναίκες\nΗ πρώτη γυναίκα στη θέση της Διοίκησης στην Πυροσβεστική Υπηρεσία Κυκλάδων. Νέοι Διοικητές της Πυροσβεστικής σε Κυκλάδες και Νότιο Αιγαίο.\nΣε έμπειρα και δυναμικά στελέχη της Πυροσβεστικής Υπηρεσίας, φαίνεται πως περνά η Διοίκηση του Νοτίου Αιγαίου και των Κυκλάδων, μετά από τις πρόσφατες αλλαγές και κρίσεις που έγιναν πανελλαδικώς, από το Αρχηγείο του Σώματος.\nΣυγκεκριμένα, νέος Περιφερειακός Διοικητής της Πυροσβεστικής Υπηρεσίας στο Νότιο Αιγαίο είναι ο Αρχιπύραρχος, Παναγιώτης Κοτρίδης, ενώ για πρώτη φορά, τη Διοίκηση της Υπηρεσίας σε επίπεδο νομού Κυκλάδων, αναλαμβάνει γυναίκα και ειδικότερα η Πύραρχος, Αναστασία Μαγκλάρα.\nΗ “Κοινή Γνώμη” συνομίλησε με τα δύο πρόσωπα για όλα τα ζητήματα που αφορούν στο νησιώτικο χώρο, καταγράφοντας σε μία πρώτη συνέντευξη, τις θέσεις των νέων Διοικητών, οι οποίοι στοχεύουν να ανταποκριθούν στα απαιτητικά καθήκοντά τους σε Κυκλάδες και Δωδεκάνησα, με τον αποτελεσματικότερο τρόπο.\nΗ ανακοίνωση των ονομάτων των νέων Διοικητών έγινε προ ημερών, ενώ οι ίδιοι βρίσκονται ήδη στη Σύρο, προωθώντας συστηματικά το έργο τους για την Πυροσβεστική Υπηρεσία στα νησιά σε επίπεδο καταγραφής και συντονισμού δυνάμεων. Επιπλέον, προβαίνουν και σε συναντήσεις γνωριμίας με τις τοπικές Αρχές και τους φορείς, στην κατεύθυνση μίας εποικοδομητικής συνεργασίας που επιδιώκουν να αναπτύξουν προς όφελος των νησιών και κυρίως, προς υπεράσπιση των νησιωτών.\nΑναλαμβάνετε τις θέσεις της Διοίκησης σε επίπεδο Νοτίου Αιγαίου και Κυκλάδων στην Πυροσβεστική Υπηρεσία. Ποια είναι η πρώτη τοποθέτησή σας για τις υπηρεσίες σας πλέον στον νησιώτικο χώρο;\nΠ. Κοτρίδης: “Έχουμε βρεθεί κατά τη γνώμη μου στην ωραιότερη γεωγραφική περιφέρεια της χώρας, η οποία όμως, έχει πολλές ιδιαιτερότητες, λόγω νησιωτικότητας. Σίγουρα μας προκαλεί μεγάλα εμπόδια για τη μετακίνηση δυνάμεων σε έκτακτες καταστάσεις, καθώς είτε θα πρέπει να είμαστε τυχεροί και να υπάρχει δρομολόγιο, είτε θα πρέπει να μας βοηθήσει – όπως γίνεται πολλές φορές – το Λιμενικό Σώμα προκειμένου να μεταφέρουμε ένα πεζοπόρο τμήμα σε ένα νησί.\nΣίγουρα η νησιωτικότητα συνοδεύεται από το πρόβλημα των μετακινήσεων, για το οποίο προσπαθούμε να βρούμε λύσεις. Ενδεικτικά, να αναφέρω πως υπάρχει ελικόπτερο που εδρεύει στη Νάξο ή στη Ρόδο, ενώ αντίστοιχα υπάρχει και στη Σάμο, ώστε να μπορούμε να έχουμε άμεση επέμβαση στα νησιά. Επαναλαμβάνω είναι πολύ δύσκολη η μετακίνηση των δυνάμεων σε αυτήν τη γεωγραφική περιφέρεια”.\nΕίστε η πρώτη γυναίκα στη θέση της Διοίκησης στην Πυροσβεστική Υπηρεσία Κυκλάδων. Πόσο σημαντικό είναι αυτό;\nΑν. Μαγκλάρα.: “Πράγματι είναι η πρώτη φορά που Διοικητής Κυκλάδων είναι μία γυναίκα. Από την πλευρά μου, θα προσπαθήσω να ανταποκριθώ στα καθήκοντα με τον καλύτερο δυνατό τρόπο. Με τη συνεργασία των συναδέλφων, αλλά και της τοπικής κοινωνίας, θα φροντίσουμε για το καλύτερο στις Κυκλάδες”.\nΑναφερθήκατε εξ αρχής στο πρόβλημα των μετακινήσεων πεζοπόρων τμημάτων από νησί σε νησί καθώς υπάρχει γεωγραφική ασυνέχεια. Το θέμα της υποστελέχωσης των Υπηρεσιών, καθιστά αυτό το ζήτημα εντονότερο;\nΠ.Κ.: “Ναι κι αυτό επειδή – για παράδειγμα – δεν μπορώ να αφαιρέσω δύναμη από εδώ και να δώσω εντολή να μετακινηθεί σε άλλο μικρότερο νησί, καθώς θα πρέπει να υπάρχει κάλυψη και στη Σύρο. Δυστυχώς, υπάρχουν νησιά που διαθέτουν μόνον ένα όχημα της Πυροσβεστικής και υπάρχει ένα εθελοντικό κλιμάκιο που απαρτίζεται από δύο ή τέσσερα άτομα.\nΕπίσης, πρέπει – για όλα τα παραπάνω – να έχουμε καλή συνεργασία και με τους Δήμους, σχετικά με την πρώτη επέμβαση, για να γνωρίζουμε ποιές δυνάμεις μπορούμε να στείλουμε, όσο το δυνατόν πιο σύντομα”.\nΔεδομένης της υποστελέχωσης και για την αποτελεσματικότερη επέμβαση της Πυροσβεστικής σε έκτακτη περίπτωση, από την πλευρά σας, θα προχωρήσετε σε αλλαγές ή σε κάποιον νέο σχεδιασμό σχετικά με τη διαθέσιμη δύναμη;\nΠ.Κ.: Επιχειρησιακά θα πρέπει να δούμε πώς θα ενδυναμώσουμε τις Υπηρεσίες του Πυροσβεστικού Σώματος, με απόφαση του Αρχηγείου, στέλνοντας ανάλογο αριθμό πυροσβεστών. Βέβαια, σήμερα είμαστε σε καθεστώς πανδημίας και η συγκεκριμένη κατάσταση μας δημιουργεί ένα επιπλέον πρόβλημα με τις βάρδιες. Πρέπει να φροντίζουμε να μην υπάρχει τόσο μεγάλος συγχρωτισμός και πρέπει να μεριμνούμε για εφεδρείες, ώστε να μην έχουμε κίνδυνο μετάδοσης του κορωνοϊού. Είναι άκρως σημαντικό να μην κλείσει η Υπηρεσία. Πρέπει να δείξουμε αυξημένη προσοχή και αφού δούμε πρώτα πόσες δυνάμεις έχουμε, θα εξετάσουμε πώς μπορούμε να οργανώσουμε τα νησιά.\nΠροσωπικά, δεν έχω το δικαίωμα να πάρω αποφάσεις για μετακινήσεις από νησί σε νησί. Ωστόσο, αυτό που κάνουμε αυτήν τη στιγμή είναι να καταγράψουμε τα προβλήματα και στο πλαίσιο τηλεδιάσκεψης που κάνουμε όλοι οι περιφερειακοί Διοικητές, παρουσία του Αρχηγού, να μεταφέρουμε αυτά τα προβλήματα. Όσα δηλαδή έχουμε διαπιστώσει και έχουμε καταγράψει”.\nΑπό την πλευρά σας, πώς βρήκατε την κατάσταση ερχόμενη στη Σύρο; Πάντοτε αναφορικά με τα νησιά ευθύνης σας, δηλαδή τις Κυκλάδες.\nΑν. Μ.: “Έχω ιδιαίτερη αγάπη προς τα νησιά καθώς έχω καταγωγή από τον Πόρο. Δεν γνώριζα ότι θα υπηρετήσω σε νησί και δη στην πρωτεύουσα ενός νομού. Οι νησιώτες είναι πολύ φιλόξενοι και μας υποδέχθηκαν και μας βοήθησαν και στα θέματα της εγκατάστασης, αλλά και στο υπηρεσιακό κομμάτι. Προσωπικά έχω πάνω μου περισσότερο το διοικητικό κομμάτι. Σε αυτό το επίπεδο μας πληροφόρησαν για το τί συμβαίνει, ποια προβλήματα υπάρχουν. Αμέσως σπεύσαμε να δούμε για όλα τα νησιά και όχι μόνον για τη Σύρο, ποια είναι τα θέματα, καθώς υπάρχει αυτή τη στιγμή δυσκολία στο να τα επισκεφθούμε. Στείλαμε έγγραφα προς όλους για να γνωρίζουμε τα ανοικτά θέματα που αφορούν τη στέγαση, τα οχήματα, την επάνδρωση κ.α.. Ανταποκρίθηκαν αμέσως και προσπαθούμε να δούμε το καλύτερο που μπορούμε να κάνουμε. Είμαστε στο στάδιο της ενημέρωσης και θέλουμε να έχουμε σαφή και πλήρη εικόνα. Θέλουμε να το επιτύχουμε αυτό, προκειμένου να ανταποκριθούμε κι εμείς καλύτερα. Με αυτόν τον τρόπο, θα είμαστε σε θέση να μεταφέρουμε και στο Αρχηγείο όσα συμβαίνουν. Άρα, σχετικά με τις κατανομές του προσωπικού πρέπει να πούμε, ότι αυτές αποφασίζονται κεντρικά”.\nΌσον αφορά στην Υπηρεσία για το νησί της Σύρου, η κατάσταση πώς είναι; Σας ικανοποιούν οι δυνάμεις και τα διαθέσιμα μέσα; Υπάρχουν μεγάλα κενά ή προβλήματα;\nΠ. Κ.: “Ποτέ δεν μπορείς να ξέρεις αν επαρκεί η κάλυψη, καθώς αυτό εξαρτάται πάντα από το μέγεθος του συμβάντος. Για παράδειγμα αυτή την εποχή μπορεί να μην έχουμε την βλάστηση που μας ανησυχεί για να προκληθεί μίας υψηλής έντασης πυρκαγιά. Μπορεί βέβαια να έχουμε ένα συμβάν στο Νεώριο ή αλλού, όπως για παράδειγμα σε χώρους με καύσιμα.\nΕπιπλέον, λόγω της πανδημίας, πρέπει να προσέχουμε στη διάθεση οχημάτων. Το να βγάζουμε δύο οχήματα είναι το ελάχιστο που μπορεί να έχει μία Υπηρεσία. Άρα, σίγουρα χρειάζονται δυνάμεις και αυτό που έχω διαπιστώσει σχετικά με το νησί, σε μία περιήγησή μου είναι πώς αντιμετωπίζουμε ένα έκτακτο συμβάν μέσα στην πόλη.\nΥπάρχει θέμα, καθώς δεν μπορούν να περάσουν οχήματα μέσα στους μικρούς δρόμους της πόλης και το δίκτυο των υδροστομίων δεν είναι το πυκνότερο που θα μπορούσε να υπάρχει για να καλύψουμε όλες τις περιοχές της Ερμούπολης. Και η επέμβαση θα γίνει από υδροστόμιο με σωλήνες για να φθάσουμε σε κάποια κατοικία, επειδή λόγω σταθμευμένων οχημάτων και μικρών δρόμων, δεν υπάρχει η δυνατότητα να επέμβουμε εύκολα με οχήματα. Σαν πρώτη εικόνα λοιπόν, αυτή η πραγματικότητα, με προβλημάτισε. Μου θύμισε μάλιστα την Κέρκυρα. Ακριβώς το ίδιο πρόβλημα”.\nΣτα νησιά υπάρχουν αρκετές εθελοντικές ομάδες. Ποια είναι η θέση σας για την αξιοποίησή τους από την Πυροσβεστική;\nΠ.Κ.: “Είχαμε μία σημαντική εμπειρία από την προηγούμενη θητεία στη Σάμο. Υπήρχε μία εθελοντική ομάδα με ένα δικό της όχημα, η οποία πραγματικά λειτουργούσε “σαν από μηχανής Θεός”. Είναι σημαντικό λοιπό να υπάρχουν εθελοντές. Θαυμάζω τους εθελοντές γιατί αφιερώνουν τον χρόνο τους για την προστασία του τόπου τους. Θέλω να γνωρίσω τους εθελοντές και στη Σύρο και στα νησιά. Τους θέλω μαζί μας, αλλά πάντα κάτω από τις οδηγίες μας. Όταν έρθουν σε ένα συμβάν είμαστε υπεύθυνοι για την ασφάλειά τους. Είναι χρήσιμοι αρκεί ο κάθε ένας από αυτούς να μην ενεργεί μόνος του”.\nΑν. Μ.: “Θέλουμε να δούμε πόσες ομάδες υπάρχουν, πόσοι είναι πιστοποιημένοι. Είναι μία σημαντική βοήθεια και είναι αξιέπαινο το γεγονός πως αφιερώνουν τον χρόνο τους για το κοινό καλό”.\nΣε επίπεδο επαφών με τις τοπικές Αρχές και γενικά με φορείς της πρωτεύουσας των Κυκλάδων, σε ποιο στάδιο βρίσκεστε αυτήν τη στιγμή; Αναφερθήκατε προηγουμένως στο κομμάτι της παρόδιας βλάστησης. Υπήρχαν παλαιότερα τέτοια θέματα στο νησί κι έπρεπε από την πλευρά της Πυροσβεστικής να ζητηθεί με επιμονή από τους αρμόδιους να προβούν στους απαραίτητους καθαρισμούς.\nΠ. Κ. και Αν. Μ.: “Έχουμε συναντήσει τον Δήμαρχο, τον γνωρίσαμε, όπως επίσης και τον Αντιπεριφερειάρχη Κυκλάδων και έχουμε μεταφέρει τους προβληματισμούς μας. Είδαμε πως πέρυσι σε όλη την περιφέρεια υπήρξαν 124 πυρκαγιές και το 90% ήταν στις Κυκλάδες. Είχαμε τρεις στη Σύρο, οι οποίες ήταν στον Μέγα Γιαλό. Αναρωτηθήκαμε γιατί; Και αυτό που είπαμε είναι πως θα πρέπει να υπάρχει συστηματικός καθαρισμός στους δρόμους και επίσης ο κόσμος θα πρέπει να φροντίζει για τα οικόπεδά του”.\nΣε περίπτωση που κάποιος δημόσιος φορέας δεν είναι συνεπής στις υποχρεώσεις του, η δική σας στάση θα προχωρήσει πέραν της απλής σύστασης στην επιβολή προστίμου;\nΠ. Κ.: “Όταν ένας Δήμος ή μία Περιφέρεια σου δηλώνει αδυναμία λόγω έλλειψης κόσμου ή κονδυλίων, τότε δεν μπορείς να κάνεις πολλά. Απλά πρέπει να το αναφέρουμε στο Αρχηγείο.\nΩστόσο, σε όποια Υπηρεσία της Πυροσβεστικής κι αν βρισκόμουν, αυτό που έλεγα πάντα ήταν ότι ο καθένας έχει την ευθύνη του. Δηλαδή και ο κάθε πολίτης πρέπει να νοιάζεται για να προστατέψει το σπίτι και γενικά την ιδιοκτησία του και να ακούει τις συστάσεις των υπευθύνων. Με αυτόν τον τρόπο προστατεύουμε όλοι τον τόπο μας”.\nΑξίζει από μέρους σας διευκρίνισης, ποιος έχει κάθε φορά την ευθύνη για την επέμβαση εναέριων μέσων σε διάφορα έκτακτα συμβάντα. Δεν είναι λίγες οι φορές που τοπικοί άρχοντες – στο παρελθόν – προσπάθησαν να καπηλευθούν την όποια επέμβαση της Πυροσβεστικής με εναέρια μέσα.\nΠ.Κ.: “Παλαιότερα σε μία παρουσίασή μου σε Δημάρχους είχα τονίσει πως το θέμα των πυρκαγιών και της επέμβασης με ελικόπτερα, δεν είναι θέμα για να το χρησιμοποιούν επικοινωνιακά και για ψηφοθηρία. Άρα, δεν υπάρχει περίπτωση να τηλεφωνήσει δήμαρχος ή όποιος άλλος τοπικός παράγοντας στο Κέντρο Επιχειρήσεων της Πυροσβεστικής και να ζητήσει το ελικόπτερο και να ληφθεί τέτοια απόφαση. Ο μόνος που θα το ζητήσει είναι ο πυροσβέστης ανεξαρτήτου βαθμού που θα βρεθεί στο συμβάν και στην περίπτωση που δεν μπορεί να μεταβεί άμεσα ο Διοικητής. Θα ενημερώσει σχετικά και θα γίνει από εμάς αίτημα. Εμείς μόνον έχουμε τη δυνατότητα για αίτημα επέμβασης εναέριων μέσων. Ας πάρουμε την περίπτωση ενός μικρού νησιού της άγονης, όπως για παράδειγμα στη Ρήνεια απέναντι από την Μύκονο. Αν δεν μπορούσαν να μεταβούν οι πυροσβέστες για να πουν ότι πράγματι χρειάζεται ελικόπτερο, θα πάρουμε πληροφορία από τον Δήμαρχο ή από τον αστυνομικό που υπάρχει και θα το αξιολογήσει το Κέντρο. Όμως κατά 99%, αυτή η ενημέρωση για επέμβαση με εναέρια μέσα, θα είναι από τον πυροσβέστη, την Πυροσβεστική και κανέναν άλλον”.\nΣχετικά με θέματα πυρασφάλειας και πυροπροστασίας σε ΧΥΤΑ ή και σε σχολικές μονάδες, υπάρχει έλεγχος; Γιατί στη Σύρο είχαν προκύψει τέτοια ζητήματα με ελλείψεις από την πλευρά των Δήμων, οι οποίες δρομολογήθηκαν αφού η Πυροσβεστική έκανε τις δικές της κινήσεις. Γενικά υπάρχει η δυνατότητα να ελεγχθεί ακόμη και ο ιδιώτης, πολίτης ή επιχειρηματίας, ώστε να περιορίζεται ο βαθμός του κινδύνου πρόκλησης πυρκαγιάς;\nΠ. Κ.: “Υπάρχει η αρμόδια Επιτροπή για την καταγραφή των ΧΥΤΑ, των ΧΑΔΑ κ.α.. Έρχεται η αναφορά και εμείς την προωθούμε στο Αρχηγείο. Επίσης και στις επιχειρήσεις γίνονται έκτακτοι έλεγχοι – τυχαία ή βάσει ενός πρωτοκόλλου -, σύμφωνα με το οποίο διαπιστώνουμε ότι πλησιάζει ο χρόνος που λήγει το πιστοποιητικό τους. Αυτό κάνουμε, ή αν υπάρξει καταγγελία, επίσης είμαστε υποχρεωμένοι να κάνουμε έλεγχο.\nΆρα, η κάθε πλευρά πρέπει να αναλαμβάνει την ευθύνη της, όπως για παράδειγμα, αν κάπου υπάρχει επικίνδυνη βλάστηση, πρέπει να μεριμνήσει ο ιδιοκτήτης και αν δεν το πράξει, να παρέμβει ο Δήμος. Επίσης, οι επιχειρήσεις οφείλουν να εξετάσουν αν πρέπει να έχουν ομάδες πυροπροστασίας και να απευθυνθούν στην Πυροσβεστική για να υπάρξει μία εκπαίδευση.”.\nΑν. Μ.: “Για το προληπτικό κομμάτι δουλεύει συνήθως και ο Δήμος και η Περιφέρεια. Εμάς ο ρόλος μας είναι περισσότερο κατασταλτικός. Πάντως σε αυτές τις υποχρεώσεις τους, πρέπει να ανταποκρίνονται για να μην οδηγούμαστε στη διαδικασία των προστίμων. Πάνω απ΄ όλα είναι ζήτημα προστασίας της ανθρώπινης ζωής”.\nΈχει σημασία να είναι συνεπής ο κάθε ιδιώτης με τα προβλεπόμενα. Είναι χρήσιμο λοιπόν να διευκρινισθεί τί είναι το ουσιαστικό όταν μιλάμε για επιχειρήσεις και μάλιστα μεγάλες. Να είναι τυπικά εντάξει η επιχείρηση με τα πιστοποιητικά και τις εγκρίσεις και τα χαρτιά ή επί της ουσίας να είναι η επιχείρηση λειτουργικά ασφαλής;\nΠ.Κ.: “Θα πρέπει μία επιχείρηση να έχει ένα υπεύθυνο ασφαλείας ο οποίος θα έχει ορίσει σύμφωνα με τη σχετική πυροσβεστική διάταξη 14/2016 την ομάδα πυρασφάλειας της επιχείρησης. Και δεν εννοούμε ότι αυτή η ομάδα θα αντικαταστήσει την Πυροσβεστική. Απλά να γνωρίζει πού είναι τα μέσα πυρόσβεσης, τους χώρους της επιχείρησης και ο τομέας ο οποίος του έχει δοθεί υπ΄ ευθύνη του και να ξέρει τί προσωπικό έχει η επιχείρηση ώστε να βοηθήσει στην εκκένωση του κτιρίου, στην άμεση επέμβαση με έναν πυροσβεστήρα αν η φωτιά είναι μικρή για την ταχύτερη αντιμετώπιση κ.α.. Άρα, όταν μιλάμε για μεγάλες επιχειρήσεις, θα πρέπει να υπάρχει η ομάδα πυρασφάλειας η οποία ζητά την εκπαίδευση από την Πυροσβεστική Υπηρεσία.\nΑν κάποια επιχείρηση δεν υποχρεούται βάσει της πυροσβεστικής διάταξης να έχει ομάδα πυροπροστασίας, μπορεί να το κάνει μόνη της και να ζητήσει εκπαίδευση από την Πυροσβεστική.\nΜια επιχείρηση μπορεί να ενημερωθεί μάλιστα από τον μηχανικό της για το σύστημα πυροπροστασίας. Άρα, μία επιχείρηση πρέπει επί της ουσίας να ανταποκρίνεται”.\nΈνα σοβαρό θέμα που απασχολεί τόσο εσάς, όσο όμως και την τοπική κοινωνία καθώς συνδέεται και με το ζήτημα της ασφάλειας σε δημόσιο χώρο είναι το κτιριακό. Συγκεκριμένα είναι σε εκκρεμότητα η αποκατάσταση του κτιρίου της Πυροσβεστικής στην παραλιακή ζώνη της Ερμούπολης. Έχετε σχετική ενημέρωση και ποιες θα είναι οι ενέργειές σας;\nΠ. Κ.: “Αυτή τη στιγμή στη Σύρο έχουμε την περιφέρεια, το Κέντρο Επιχειρήσεων της περιφέρειας, τη διοίκηση των Κυκλάδων και την Πυροσβεστική Υπηρεσία Ερμούπολης. Σύμφωνα με τον καινούργιο νόμο για την αναδιοργάνωση της Πολιτικής Προστασίας (Ν.4662/20) για την περιφέρεια της Πυροσβεστικής προβλέπονται κάποια γραφεία είτε οικονομικού τμήματος, είτε νομικής υποστήριξης ή κάποιοι άλλοι χώροι. Όλα τα παραπάνω, το κτίριο στην Ερμούπολη, δεν τα καλύπτει.\nΣήμερα, γνωρίζουμε τη διαδικασία που έγινε και στην προηγούμενη Διοίκηση και ξέρουμε ότι υπήρξε η δέσμευση ενός ποσού για την αποκατάσταση του κτιρίου. Είμαι σε συνεννόηση με τον Συντονιστή Νήσων και Κρήτης για να δούμε πώς θα προχωρήσουμε. Αυτό το εξετάζουμε εντατικά. Αν τελικά μας συμφέρει να γίνει αποκατάσταση αυτού του κτιρίου ή αν θα πρέπει να βρεθεί ένας άλλος χώρος, ένα οικόπεδο, ώστε να φτιαχτεί ένα κτίριο από μηδενική βάση και το οποίο θα καλύπτει τις ανάγκες μας και θα είναι σύμφωνο με τις προδιαγραφές που ισχύουν. Δεν εξαρτάται κάτι από εμένα. Διαπίστωσα όμως, ότι το υπάρχον κτίριο δεν μας καλύπτει και θα γίνει η σχετική αναφορά προς το Αρχηγείο. Από εκεί και μετά, η ηγεσία θα αποφασίσει”.\nΠροηγούμενο άρθρο«Το θαλάσσιο περιβάλλον άρρηκτα συνδεδεμένο με τη ζωή στο νησί»


Συμβόλαιο θανάτου στη Ζάκυνθο: Η συμμορία των «10», οι ρόλοι και ο τρόπος δράσης | MEGA TV\n<iframe src="https://www.megatv.com/embed/?p=2020394315" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n09.06.2021 | 20:08 Eνσωμάτωση\n«Δεν έχουμε κάνει τίποτα όλα είναι κατασκευασμένα σύντομα…»\nΟι εφτά συλληφθέντες της εν ψυχρώ δολοφονίας της συζύγου του Ντίμη Κορφιάτη από τα δικαστήρια της Ευελπίδων δηλώνουν αθώοι.\nΜε τις χειροπέδες στα χέρια επιβιβάζονται στην κλούβα της Ελληνικής Αστυνομίας με προορισμό την Ζάκυνθο μετά την εκτέλεση των ενταλμάτων που εκκρεμούσαν σε βάρος τους για να απολογηθούν στον ανακριτή.\nΗ εξιχνίαση της υπόθεσης από τους αστυνομικούς του Τμήματος Ανθρωποκτονιών φέρνει στο φως άγνωστες πτυχές του πολύ καλά οργανωμένου σχεδίου των εκτελεστών της 37χρονης μετά τις εντολές που δέχτηκαν από τον ηθικό αυτουργό της δολοφονίας που δεν ήταν άλλος από τον επίορκο αστυνομικό που τότε ήταν έγκλειστος στις φυλακές.\nΣτην πρώτη φάση του σχεδίου δυο από τους επτά συλληφθέντες, στις 4 Ιουνίου 2020 μετέφεραν με αυτοκίνητο το φουσκωτό του εφοπλιστή στην Ηλεία. Εκεί με τη βοήθεια άλλου συνεργού τους έκρυψαν το πλωτό σε αποθήκη ξυλείας.\nΤέσσερις ημέρες μετά στην Ηλεία φτάνουν οι δύο εκτελεστές του ενώ το ίδιο βραδύ με το φουσκωτό φεύγουν για την Ζάκυνθο. Νωρίτερα είχαν ρίξει το σκάφος στη θαλασσιά περιοχή στο Κορακοχώρι.\nΈνα 24ωρο μετά, στις 9 Ιουνίου 2020 οι δυο εκτελεστές μαζί ομάδα υποστήριξης εντοπίζουν τον Κορφιάτη σε μοτοσυκλέτα μαζί με την σύζυγο του στην περιοχή Λιθακιά. Πυροβολούν εναντίον του όμως σκοτώνουν την 37χρονη. Χωρίς να χάσουν χρόνο αφού αρχικά πετούν την μηχανή στη θάλασσα επιβιβάζονται στο φουσκωτό που είχε δέσει στην περιοχή Πόρτο Ρόμα του νησιού και επιστρέφουν στην Ηλεία.\nΣτο τελικό στάδιο ένας άλλος από τους συλληφθέντες στις 10 Ιουνίου με καθαρίστηκα προσπαθεί να εξαφανίσει τα ίχνη που υπήρχαν πάνω στο φουσκωτό ενώ οι έρευνες της ασφάλειας συνεχίζονται για την εξιχνίαση της δολοφονίας και του Ντίμη Κορφιάτη.\nΤΟ ΠΡΟΣΩΠΟ «ΚΛΕΙΔΙ» ΠΟΥ ΟΔΗΓΗΣΕ ΣΤΗΝ ΕΞΙΧΝΙΑΣΗ ΤΗΣ ΔΟΛΟΦΟΝΙΑΣ\nΜίλησε σχεδόν ένα χρόνο μετά (11 μήνες μετά τη δολοφονία της συζύγου του επιχειρηματία).\nΈνιωθε απειλή για τη ζωή του.\nΒρέθηκε σε κομβικά σημεία όπου υπήρχαν τα επτά άτομα\n«Έδεσε» την υπόθεση με τις πληροφορίες που έδωσε.\nΟ ΗΘΙΚΟΣ ΑΥΤΟΥΡΓΟΣ – ΚΙΝΟΥΣΕ ΤΑ ΝΗΜΑΤΑ ΜΕΣΑ ΑΠΟ ΤΗ ΦΥΛΑΚΗ\nΕπίορκος αστυνομικός που είχε απασχολήσει για ένοπλες ληστείες.\nΈδωσε εντολή μέσα από τις φυλακές με κινητά τηλέφωνα κι εφαρμογές.\nΈνιωθε άτρωτος, «βασιλιάς».\nΥποσχόταν εκτελέσεις συμβολαίων θανάτου.\nΟ λόγος που παρήγγειλα αυτό το συμβόλαιο θανάτου ήταν προσωπικοί λόγοι με τον επιχειρηματία.\nΣΥΜΜΟΡΙΑ ΤΩΝ «10»


ΘΕΜΑ: Υπό δοκιμή το πρώτο συνθετικό εμβόλιο νικοτίνης κατά του καπνίσματος\nΥπό δοκιμή το πρώτο συνθετικό εμβόλιο νικοτίνης κατά του καπνίσματος\t6 Χρόνια, 8 Μήνες πριν\t#7753\nΈνα νέο ανορθόδοξο σύμμαχο κατά του τσιγάρου μπορεί να έχουν σύντομα στο πλευρό τους όσοι θέλουν να το κόψουν, αλλά δυσκολεύονται.\nΠρόκειται για το πρώτο εμβόλιο νικοτίνης στον κόσμο, που αναπτύσσει μία αμερικανική εταιρία.\nΤο εμβόλιο επιδιώκει να εμποδίσει την νικοτίνη να φθάσει στον εγκέφαλο και έτσι να.....\nανατροφοδοτήσει την απόλαυση -και την εξάρτηση- που νιώθει ο καπνιστής.\nΑν το κάπνισμα δεν προκαλεί πια την ίδια ευχαρίστηση, τότε ο καπνιστής είναι ευκολότερο να το κόψει. Στόχος μάλιστα είναι η επίδραση του εμβολίου να διαρκεί για αρκετά χρόνια.\nΤο εμβόλιο αναπτύσσεται από ερευνητές των πανεπιστημίων ΜΙΤ και Χάρβαρντ, με επικεφαλής τον μηχανικό Ρόμπερτ Λάνγκερ και τον ανοσολόγο Ούλριχ φον Αντριαν αντίστοιχα, οι οποίοι έχουν δημιουργήσει τη νέα εταιρία Selecta Biosciences με έδρα τη Βοστώνη.\nΤα αντισώματα, στη συνέχεια, προσκολλώνται στα μόρια της νικοτίνης που εισέρχονται στο αίμα μέσω του τσιγάρου, και έτσι τα μόρια αυτά, μαζί με τα προσαρτημένα αντισώματα, είναι πια υπερβολικά μεγάλα για να εισχωρήσουν στον εγκέφαλο.\nΑν ο εγκέφαλος «δεν γνωρίζει» ότι ο άνθρωπος καπνίζει, τότε δεν αισθάνεται την ίδια απόλαυση και δεν ανατροφοδοτεί τον νικοτινικό εθισμό.\nΤο εμβόλιο, με την κωδική εργαστηριακή ονομασία SEL-068 (που θα αλλάξει, εφόσον κυκλοφορήσει στο εμπόριο), θα είναι το πρώτο εμβόλιο συνθετικών νανοσωματιδίων που θα δοκιμαστεί σε ανθρώπους.\nΟι σχετικές κλινικές δοκιμές θα αρχίσουν άμεσα και τα πρώτα αποτελέσματα αναμένονται φέτος τον Ιούλιο. Αν οι δοκιμές αποδειχτούν επιτυχείς (το ερώτημα είναι κυρίως αν τα νανοσωματίδια θα είναι καλώς ανεκτά από τον ανθρώπινο οργανισμό), το εμβόλιο κυκλοφορήσει στην αγορά και θα είναι το πρώτο εμπορικά διαθέσιμο συνθετικό εμβόλιο, διαφορετικό από τα υπόλοιπα συμβατικά βιολογικά εμβόλια.\nΗ εταιρία Selecta, όπως έκανε γνωστό, θα εφαρμόσει την ίδια λογική και τεχνική για να παράγει και άλλα συνθετικά εμβόλια που αφορούν άλλες παθήσεις, όπως η ελονοσία, ο καρκίνος, ο διαβήτης κ.α. Τα συνθετικά εμβόλια, αν όντως αποδειχτούν ασφαλή, θα παράγονται πιο γρήγορα και σε μεγαλύτερες ποσότητες από τα συμβατικά εμβόλια, άρα θα είναι και πιο φθηνά.\nΓια να θεωρηθεί επιτυχές το εμβόλιο, θα πρέπει να επιτρέψει το κόψιμο τελείως του τσιγάρου σε ορισμένους τουλάχιστον ανθρώπους και όχι απλώς να μειώσει την επιθυμία τους για κάπνισμα.\nΗ δυσκολία ίσως είναι ότι οι καπνιστές, που θα προσπαθήσουν να κόψουν το τσιγάρο με τη βοήθεια του εμβολίου, θα συνεχίσουν να νιώθουν τα σχετικά συμπτώματα στέρησης από την έλλειψη της νικοτίνης.\nΥπάρχουν ήδη στο εμπόριο κάποια φάρμακα κατά της νικοτίνης, τα οποία αφήνουν αρχικά την ουσία να εισέλθει στον εγκέφαλο και μετά την μπλοκάρουν, ώστε να μην προσκολληθεί στους σχετικούς υποδοχείς-μόρια.\nΈνα από αυτά (Chantix), που εμφανίστηκε το 2007, έχει ποσοστό επιτυχίας μικρότερο του 25% στο κόψιμο του τσιγάρου, αλλά έχει πραγματοποιήσει σημαντικές πωλήσεις διεθνώς.\nΌμως η επίδραση φαρμάκων αυτού του είδους διαρκούν συνήθως λίγο, ενώ έχουν και παρενέργειες, με συνέπεια να μην μπορούν να χρησιμοποιηθούν για διάστημα μεγαλύτερο από μερικούς μήνες.


ΗΠΑ: Η νοσηλεύτρια με Εμπολα επανενώθηκε με τον σκύλο της!\nΘανατώθηκε τελικά ο σκύλος της Ισπανίδας με Έμπολα\nΤον κίνδυνο μετάδοσης μέσω των σωματικών υγρών ζώων που έχουν προσβληθεί από τον ιό επικαλέστηκε το υπουργείο Υγείας της Ισπανίας που προχώρησε στην ευθανασία του ζώου, παρά τις αντιδράσεις\nΗΠΑ: «Καθαρή» από τον Έμπολα η νοσοκόμα στο Ντάλας\nΝοσηλευόταν από τις 16 Οκτωβρίου - Είχε κολλήσει τον ιό από έναν άνδρα που έχασε τη ζωή του\nΟ Μπέντλεϊ, το σπάνιελ της Νίνα Φαμ, όρμησε πάνω της και άρχισε να την γλείφει, σε μια συγκινητική τελετή για την παράδοσή του στη νοσοκόμα - Δείτε φωτογραφίες και βίντεο\nΗ νοσοκόμα από το Ντάλας που είχε προσβληθεί από τον ιό Έμπολα και ανάρρωσε, επανενώθηκε σήμερα με τον "καλύτερο φίλο" της, τον σκύλο της ο οποίος είχε μείνει σε καραντίνα και ήταν υπό την παρακολούθηση των ειδικών για τρεις εβδομάδες.\nΗ 26χρονη Νίνα Φαμ είναι ο πρώτος άνθρωπος στις ΗΠΑ που προσβλήθηκε από τον ιό ενώ φρόντιζε έναν ασθενή. Υποβλήθηκε σε θεραπεία σε νοσοκομείο του Μέριλαντ και πήρε εξιτήριο στις 24 Οκτωβρίου, αφού διαπιστώθηκε ότι είχε αναρρώσει πλήρως.\n"Όταν διέγνωσαν τον Έμπολα δεν ήξερα τι θ' απογίνει ο Μπέντλεϊ, δεν ήξερα αν είχε τον ιό. Φοβόμουν ότι μπορεί να μην μάθαινα τι συνέβη στον καλύτερο φίλο μου", είπε στους δημοσιογράφους, κρατώντας στην αγκαλιά της τον σκύλο που της έγλειφε το πρόσωπο κουνώντας την ουρά του.\nΟ Μπέντλεϊ βρέθηκε στο επίκεντρο της δημοσιότητας μετά την ευθανασία ενός άλλου σκύλου, στην Ισπανία, ο οποίος ανήκε σε μια νοσηλεύτρια που επίσης προσβλήθηκε από τον Έμπολα. Αρχικά, τη φροντίδα του ανέλαβαν τα μέλη του συνεργείου απολύμανσης που καθάρισαν το σπίτι της Φαμ αφού διαγνώστηκε με τον ιό, όμως στη συνέχεια απομακρύνθηκε από το διαμέρισμα και μεταφέρθηκε στο καταφύγιο. Ο Μπέντλεϊ έγινε και ένας "μίνι-σταρ" του διαδικτύου, όταν κυκλοφόρησαν φωτογραφίες και βίντεο που τον έδειχναν στην απομόνωση, να παίζει με τους εργαζόμενους που φορούσαν "διαστημικές" στολές.\nΑφού υποβλήθηκε κατ' επανάληψη σε εξετάσεις, ο Μπέντλεϊ κηρύχθηκε "υγιής" στα τέλη Οκτωβρίου.\nΗ Φαμ είπε ότι οι δυο τους τώρα θα το γιορτάσουν. "Θα τον πάρω στο σπίτι και θ' αρχίσουμε να διαλέγουμε τα δώρα για το πάρτι των γενεθλίων του, αφού θα γίνει δύο χρονών αυτόν τον μήνα", είπε στους δημοσιογράφους.


Αυτό είναι το ιδανικό μακιγιάζ για μελαχρινές! - ΜΑΚΙΓΙΑΖ - Youweekly\nΜΑΚΙΓΙΑΖ 15.05.2019 13:54\nΤο μακιγιάζ για μελαχρινές απασχολεί τις περισσότερες γυναίκες στη χώρα μας που έχουν μαύρα μαλλιά και καστανά μάτια!\nΒέβαια, όσον αφορά το μακιγιάζ σίγουρα είναι τυχερές, καθώς έχουν άπειρες επιλογές που τους ταιριάζουν και μπορούν να πειραματιστούν.\nΞεκινώντας με το δικό μου αγαπημένο, στις μελαχρινές δείχνουν φανταστικές οι μπρονζέ αποχρώσεις σε smokey eyes, με κοψίματα και nude κραγιόν, χαρίζοντας το πιο καλοκαιρινό αποτέλεσμα.\nΗ ιέρεια του μπρονζέ μακιγιάζ είναι σίγουρα η αγαπημένη μας Kim Kardashian που μέσα από τo tutorial της σου δείχνει μαζί με τον makeup artist της, Mario Dedivanovic πώς να το πετύχεις μετά από αρκετά βήματα, που σίγουρα αξίζει όμως τον κόπο να τα ακολουθήσεις.\nΑυτό που πρέπει τέλος να θυμάσαι είναι πως αν είσαι μελαχρινή, τότε μπορείς να παίξεις και με τα χρώματα καθώς οι μπλε, οι πράσινες αλλά και οι ροζ αποχρώσεις σου ταιριάζουν φανταστικά.\nΕίσαι μελαχρινή; Σου βρήκαμε τα έξυπνα tips για μακιγιάζ που κάνουν θαύματα και θα δείχνει κούκλα.\nΤο έντονο φρύδι, το φλογερό κόκκινο κραγιόν και πολλά άλλα θα σε απογειώσουν...\nTo να διαλέξεις το σωστό ρουζ δεν είναι εύκολη υπόθεση όταν είσαι μελαχρινή. Οι ροζ σκιές ταιριάζουν καλύτερα σε εσένα που είσαι μελαχρινή γιατί σε «γλυκαίνουν». Αν έχεις ένα ζεστό καστανό χρώμα στα μαλλιά τότε το τριανταφυλλί ροζ είναι αυτό που σου ταιριάζει καλύτερα που δίνει λάμψη υγείας σε όλο σου το πρόσωπο.\nΔώσε βάρος στο φρύδι σου! «Φτιάξε» το τόξο σου, δώσε το σωστό σχήμα στο φρύδι σου και φρόντισε να τονίσεις λιγάκι το αποτέλεσμα με ένα καφέ σκούρο μολύβι.\nΤέλεια επιδερμίδα! Μια ματ πούδρα που θα σταθεροποιήσει την κάλυψη και θα αφήσει την επιδερμίδα σου βελούδινη είναι ο,τι πρέπει για να δημιουργήσεις ένα υπέροχο μακιγιάζ.\nΜπορεί οι ξανθές και οι κοκκινομάλλες να χρειάζονται απαραίτητα την μάσκαρα, εσύ δεν την χρειάζεσαι τόσο. Φυσικά και με την μάσκαρα τονίζεις τις βλεφαρίδες σου αλλά το βασικό σου εργαλείο μακιγιάζ για να τονίσεις τα μάτια όσο είναι το άι-λάινερ. Έτσι τραβάς την προσοχή στο φρύδι σου, που πλαισιώνει το πρόσωπο σου. Το υγρό άι-λάινερ δίνει ένα πιο εντυπωσιακό αποτέλεσμα που θα λατρέψεις σε συνδυασμό με έντονο φρύδι.


Δασκαλος Κ.-Teacher K.: Αποκαλυπτικό το DNA\nΤην πραγματική ηλικία των ατόμων θα μπορούν να υπολογίζουν σύντομα, οι ερευνητές, εξετάζοντας μια σειρά από ενδείξεις στο DNA με βάση ορισμένους βιοχημικούς δείκτες. (Tι θα υπολογίζεται σύντομα;)\nΘα είναι η πρώτη φορά στην ιστορία που οι γιατροί θα είναι σε θέση να εκτιμήσουν απολύτως αντικειμενικά την ηλικία κάποιου, χωρίς να χρειάζεται να τον ρωτήσουν ή να εξετάσουν πώς νιώθει και πώς δείχνει εξωτερικά. (Τι θα πετύχουν οι γιατροί για πρώτη φορά στην ιστορία;)\nΗ ανακάλυψη αυτή βασίστηκε σε γονιδιακές έρευνες γήρανσης πάνω σε μικρά σκουλήκια, καθώς και σε πολύπλοκους αλγόριθμους υπολογιστών, και έγινε από αμερικανούς επιστήμονες του Ινστιτούτου Ερευνών γήρανσης Μπακ στην Καλιφόρνια υπό τον Σίμον Μέλοφ. (Πού βασίστηκε η ανακάλυψη;)\nΗ έρευνα θα μπορούσε, μεταξύ άλλων, να λύσει το μυστήριο γιατί ορισμένοι 70χρονοι δείχνουν και λειτουργούν σαν 50χρονοι, ενώ άλλοι γερνάνε πριν την ώρα τους. (Τι άλλο θα μπορούσε να λύσει η έρευνα;)\nΣύμφωνα με τους ερευνητές, προς το παρόν έχουν γίνει τα πρώτα βήματα και μπορούν να προβλέψουν την ηλικία των ζώων με ακρίβεια σε ποσοστό 70%, υψηλότερο από κάθε άλλη φορά στο παρελθόν. (Ποιο είναι το πρώτο βήμα;)\nΟι αιτίες γήρανσης είναι πολλές και περιλαμβάνουν τη γενετική κληρονομιά, το στιλ ζωής και τη διανοητική κατάσταση. (Ποιες είναι οι αιτίες που γερνάμε;)\nΟ καθορισμός της χρονολογικής ηλικίας είναι απλός: απλώς μετρά κανείς από τη στιγμή της γέννησης μέχρι τώρα. Όμως ο προσδιορισμός της λεγόμενης φυσιολογικής ή βιολογικής ηλικίας παραμένει υποκειμενικός και βασίζεται, προς το παρόν, σε κριτήρια όπως το πώς νιώθει κάποιος ή πόσο δραστήριος είναι. (Πώς υπολογίζουμε τη χρονολογική ηλικία;)\nΗ χρονολογική και η φυσιολογική ηλικία σπάνια ταυτίζονται σε έναν άνθρωπο.(Ταυτίζονται πάντα η χρονολoγική και η φυσιολογική ηλικία;)\nΤι είναι το DNA; Πρόκειται για τη χημική ουσία δεσοξυριβονουκλεϊκό οξύ (DNA), που βρίσκεται μέσα στα 23 ζεύγη χρωμοσωμάτων κάθε κυττάρου. Το DNA περιέχει ολόκληρο το γενετικό αποτύπωμα των έμβιων όντων. Ταυτόχρονα μπορεί όχι μόνο να μεταφέρει πληροφορίες, αλλά και να τις αντιγράφει, επιτρέποντας τη μεταβίβασή τους από κύτταρο σε κύτταρο. Το DNA έχει τη μορφή δύο κλώνων, σαν ελικοειδής σκάλα (η διπλή έλικα του DNA), όπου τα «σκαλοπάτια» της είναι ζεύγη βάσεων. Η αλληλουχία των ζευγών βάσεων αποτελεί τον γενετικό κώδικα. Οι βάσεις είναι τέσσερις: αδενίνη (Α), θυμίνη (Τ), κυτοσίνη (C) και γουανίνη (G). Η αδενίνη συνδυάζεται πάντα με τη θυμίνη και η κυτοσίνη με τη γουνίνη. Αυτά τα τέσσερα ζεύγη (ΑΤ, ΤΑ, CG, GC) αποτελούν τα «γράμματα» του κώδικα του DNA.(Στο βίντεο)\nΤι ρόλο παίζουν οι πρωτεΐνες; Οι πρωτεΐνες είναι οι κύριες δομικές ουσίες του σώματος. Αποτελούν τα δομικά συστατικά του δέρματος, των μυών, των οστών (μαζί με ανόργανα άλατα) και πολλών άλλων ανατομικών μορίων.\nΠεριγράφει τη δομή του DNA με απλό τρόπο.


Η Επιτροπή Επειγουσών Καταστάσεων του οργανισμού, που συνεδρίαζε από χθες για τέταρτη φορά προκειμένου να επανεκτιμήσει την πανδημία, «υπογράμμισε πως η διάρκειά της θα είναι οπωσδήποτε πολύ μακρά», ανέφερε σε μια ανακοίνωση ο Παγκόσμιος Οργανισμός Υγείας.\n«Ο ΠΟΥ εξακολουθεί να εκτιμά πως ο κίνδυνος που θέτει η Covid-19 είναι πολύ αυξημένος».\nΗ συνεδρίαση της επιτροπής, που διήρκεσε έξι ώρες, πραγματοποιήθηκε στην έδρα του ΠΟΥ στη Γενεύη, με ορισμένους συμμετέχοντες να λαμβάνουν μέρος μέσω βιντεοσύνδεσης. Αναμένεται να συνέλθει εκ νέου σε τρεις μήνες.\nΠΟΥ – Παγκόσμιος Οργανισμός Υγείας\nΚατά την χθεσινή ημέρα, καταγράφηκαν 6.469 νέοι θάνατοι και 286.453 νέα κρούσματα παγκοσμίως, από την πανδημία.\nΟι Ηνωμένες Πολιτείες είναι η πλέον πληγείσα από την πανδημία χώρα τόσο ως προς τον αριθμό των θανάτων, όσο και ως προς τον αριθμό των κρουσμάτων, με 153.314 θανάτους και 4.562.170 επίσημα καταγεγραμμένα κρούσματα, σύμφωνα με την καταμέτρηση του πανεπιστημίου Johns Hopkins. Τουλάχιστον 1.438.160 άτομα έχουν χαρακτηρισθεί ιαθέντα.\nΠροηγούμενο άρθροΜαίρη Χρονοπούλου: Εισήχθη εσπευσμένα στο Νοσοκομείο\nΕπόμενο άρθροΜάσκα: υποχρεωτική στα πλοία και στους εξωτερικούς χώρους (video)


Online Κατατακτήριο Τεστ προσδιορίζει το επίπεδό σας σε επτά γλώσσες με πρωτοποριακό τρόπο\n«Τι θυμάμαι άραγε από τα Ισπανικά που είχα μάθει όσο ήμουν Erasmus στη Σεβίλλη;». «Εξακολουθώ να έχω πλούσιο λεξιλόγιο στα Αγγλικά, όπως την εποχή που έδωσα εξετάσεις αγγλικών επιπέδου Lower;». «Μπορώ να συνεννοηθώ στα Γαλλικά, στηριζόμενος σε ό,τι είχα διδαχθεί στο σχολείο;».\nΕξετάσεις Αγγλικών: Ποια πτυχία πρωταγωνιστούν σε καριέρα και σπουδές στο εξωτερικό\nΘέλετε να τελειοποιήσετε τα Αγγλικά σας και να αποκτήσετε ένα πτυχίο που να πιστοποιεί τις γνώσεις σας; Μια γρήγορη αναζήτηση στο διαδίκτυο σας μπερδεύει ακόμα περισσότερο: πλήθος πιστοποιητικών, άγνωστες ονομασίες και συγκεχυμένες πληροφορίες για τη βαρύτητα του εκάστοτε «χαρτιού». Εδώ είμαστε, λοιπόν, για να ξεδιαλύνουμε τα πράγματα, ώστε να επιλέξετε ένα έγκυρο πτυχίο που θα καλύψει τις δικές σας ανάγκες. Αναλογιστείτε, πρώτα απ’ όλα, για ποιον σκοπό θέλετε το πτυχίο γλωσσομάθειας. Για εργασιακή απασχόληση στον ιδιωτικό τομέα, διορισμό στο δημόσιο ή σπουδές στο εξωτερικό;\nΜαθαίνω γερμανικά: Υπόθεση… υγείας!\nΔιαβάζετε «success stories» γιατρών και νοσηλευτών που διαπρέπουν στη Γερμανία και θέλετε να τους μοιάσετε; Αναρωτιέστε ποιο είναι το ενδεδειγμένο επίπεδο γλωσσομάθειας; Και αν υπάρχουν μυστικά για μια επιτυχημένη καριέρα στις γερμανόφωνες χώρες; Αρκεί να πεις «μαθαίνω γερμανικά» για να επιτύχεις το στόχο σου; Θέσαμε όλα τα πιθανά και απίθανα ερωτήματα στον Δημήτρη Αρσένη, επικεφαλής της Euromedicals, μιας ελληνογερμανικής εταιρείας ευρέσεως εργασίας στον κλάδο της υγείας.\nΤο TestDaF είναι το γερμανικό... TOEFL | Εξετάσεις ανά 2 μήνες και ισχύς... για μια ζωή.\nΝεαροί γλωσσομαθείς στην Ινδία, στην Αίγυπτο, στην Αυστραλία αλλά και στην Ελλάδα, με ένα στυλό ανά χείρας, διεκδικούν κάθε τρεις μήνες το διαβατήριο για σπουδές στη Γερμνανία. Η εξέταση TestDaF έρχεται να διασαφηνίσει τις απαιτούμενες γλωσσικές δεξιότητες ενός αλλοδαπού φοιτητή, επιστημονικού συνεργάτη αλλά και διδάσκοντα σε Πανεπιστήμια της Γερμανίας, της Αυστρίας ή της Ελβετίας.\nΚύριε Πρέσβη, μας κακομαθαίνετε με τη... γλωσσομάθειά σας | Οι Εξετάσεις της Διπλωματικής Ακαδημίας\nΔεξιώσεις με σμόκιν και σαμπάνια ανά χείρας ή ένα απαιτητικό επάγγελμα κατάλληλο μόνον για όσους είναι αποφασισμένοι να εργαστούν σκληρά για το re-branding της Ελλάδας; Η καριέρα στη Διπλωματική Υπηρεσία αποπνέει γοητεία και εμπνέει σεβασμό, προτού, όμως, φλερτάρετε μαζί της, λάβετε υπόψη όλες τις (νέες) παραμέτρους.


Η εθελοθυσία της ιστορικής Μονής Αρκαδίου (video + photos) - Νέα Κρήτη\nΗ εθελοθυσία της ιστορικής Μονής Αρκαδίου (video + photos)\nΗμερομηνία δημοσίευσης: 09/11/2016, 14:46\nΤελευταία ενημέρωση: 09/11/2016, 15:10\nOι αγώνες των Κρητικών κατά των Τούρκων μέχρι να επιτύχουν την ένωσή τους με την Μητέρα Ελλάδα κράτησαν αιώνες και αποτελούν ένα λαμπρό Έπος ηρωισμών και θυσιών! Ένα από τα πιο ένδοξα επεισόδια του Έπους αυτού είναι το Ολοκαύτωμα της Μονής Αρκαδίου που έγινε σαν σήμερα… Πρόκειται για το σημαντικότερο επεισόδιο της Κρητικής Επανάστασης του 1866, μια κορυφαία πράξη του απελευθερωτικού αγώνα των Κρητών, σύμβολο ηρωισμού και θυσίας.\nΗ κακοδιοίκηση και η καταπίεση της τουρκικής διοίκησης ανάγκασε την Παγκρήτια Συνέλευση που συνήλθε στα Χανιά να αποστείλει στις 14 Μαΐου 1866 αναφορά στο σουλτάνο με μια σειρά αιτημάτων. Συγκεκριμένα, ζητούσε βελτίωση του φορολογικού συστήματος, σεβασμό της χριστιανικής θρησκείας, αναγνώριση του πληθυσμού να εκλέγει ελεύθερα τους δημογέροντές του και τη λήψη μέτρων για την οικονομική ανάπτυξη του νησιού.\nΓενική Συνέλευση Κρητών (1866)\nΠαράλληλα, απέστειλε μυστικό υπόμνημα προς τους μονάρχες της Αγγλίας, της Γαλλίας και της Ρωσίας, με το οποίο τους καλούσε να ενεργήσουν για την ένωση της Κρήτης με την Ελλάδα ή να μεσολαβήσουν στη χορήγηση από το σουλτάνο «Οργανικού Νόμου». Στη συγκέντρωση αυτή συμμετείχε και ο Γαβριήλ Μαρινάκης, ηγούμενος της Μονής Αρκαδίου, που ήταν το επαναστατικό κέντρο της περιοχής Ρεθύμνης.\nΜη αναμένοντας βοήθεια από πουθενά, οι Κρητικοί αποφάσισαν να ξεσηκωθούν μόνοι τους και ύψωσαν τη σημαία της Επανάστασης στις 21 Αυγούστου 1866, με το σύνθημα «Ένωσις ή Θάνατος» και αρχηγούς τον Ιωάννη Ζυμβρακάκη στα Χανιά, τον Ελλαδίτη συνταγματάρχη Πάνο Κορωναίο στο Ρέθυμνο και τον Μιχαήλ Κόρακα στο Ηράκλειο. Στην Ελλάδα συγκροτήθηκαν εθελοντικές ομάδες, που βοήθησαν τους Κρητικούς με χρήματα, τρόφιμα και άλλα εφόδια.\nΤο Σεπτέμβριο και Οκτώβριο προέβη σε εκκαθαριστικές επιχειρήσεις στην περιοχή των Χανίων και στη συνέχεια στράφηκε προς το Ρέθυμνο και τη Μονή Αρκαδίου, όπου ήταν η έδρα της τοπικής επαναστατικής επιτροπής, αποθήκη πολεμοφοδίων και τροφίμων, καθώς και καταφύγιο πολλών χριστιανών. Ο Μουσταφά Πασάς έφτασε έξω από το μοναστήρι το απόγευμα της 6ης Νοεμβρίου 1866. Στη διάθεσή του είχε 15.000 άνδρες (Τούρκους, Αλβανούς, Αιγυπτίους και Τουρκοκρητικούς) και ισχυρό πυροβολικό. Στη Μονή βρίσκονταν 966 άνθρωποι, από τους οποίους μόνο 250 μπορούσαν να πολεμήσουν. Oι άλλοι ήταν γέροι και γυναικόπαιδα.\nΤο θρυλικό Αρκάδι, που το έπος του ξεπερνάει όλες τις μεγάλες στιγμές του αγώνα για Ελευθερία στο 19ο αιώνα\nΑνάμεσά τους ήταν και η οπλαρχηγός - ηρωίδα - Χαρίκλεια Δασκαλάκη (Δασκαλάκαινα), κόρη, σύζυγος και μάνα πολεμιστών. O πατέρας της είχε σκοτωθεί σε προηγούμενη επανάσταση, τρεις γιοι της σκοτώθηκαν στην επανάσταση εκείνης της χρονιάς (1866), ο δε σύζυγός της ήταν απόγονος του Εθνομάρτυρα Δασκαλογιάννη.\nΟ Ηγούμενος Γαβριήλ του Αρκαδίου το 1866, Αρχείο-Συλλογή: Δανδόλειος Βιβλιοθήκη.\nΦρούραρχος ήταν ο Πελοποννήσιος ανθυπολοχαγός Ιωάννης Δημακόπουλος, που πήγε εθελοντής στην Κρήτη.\nΜετά τη λειτουργία, ο ηγούμενος είπε στους πολιορκημένους: «Παιδιά μου, αδέλφια μου, γλυκύτερος και δικαιότερος θάνατος δεν υπάρχει από το ν' αποθάνει κανείς υπέρ Πίστεως και Πατρίδος... Ζήτω η Ελευθερία!».\nOι άνδρες πήγαν στις πολεμίστρες και τα γυναικόπαιδα τους προμήθευαν με πυρομαχικά. Επικρατούσε γενικός ενθουσιασμός και πνεύμα αυταπάρνησης και αυτοθυσίας. Γι' αυτό, όταν οι Τούρκοι ρώτησαν τους Έλληνες αν θα παραδοθούν, ο ηγούμενος τους απάντησε: «Θα πολεμήσουμε!» και ύψωσε το λάβαρο και τη σημαία.\nΚαι σε άλλες προτροπές του Μουσταφά να παραδοθούν, απαντούσαν: «Μόνο νεκροί θα παραδοθούμε!».\nΌλοι πολέμησαν ηρωικά. Λέγεται πως η Δασκαλάκαινα τρεις φορές ξανασήκωσε τη σημαία, την οποία κατέβαζαν τουρκικές σφαίρες. Oι λίγοι αψηφούσαν τους πολλούς και οι λυσσαλέες επιθέσεις των Οθωμανών που έλαβαν χώρα την πρώτη μέρα εξουδετερώθηκαν τελικά από τους πολιορκημένους. Οι Οθωμανοί δεν είχαν προσώρας καταφέρει να καταλάβουν τη Μονή.\nΤα πολεμοφόδια όμως ήταν ελάχιστα, βοήθεια απ' έξω δεν ήταν δυνατό να φτάσει και η αριθμητική υπεροχή των Τούρκων ήταν συντριπτική (15.000 έναντι μόνο 250 Ελλήνων). Όλα προμηνούσαν το φριχτό τέλος του δράματος! Τη νύχτα ο Γαβριήλ κοινώνησε τους πολιορκημένους, που είχαν αποφασίσει να αντισταθούν «μέχρις εσχάτων».\nΤο βράδυ οι Οθωμανοί ζήτησαν ενισχύσεις και μετέφεραν ένα μεγάλο πυροβόλο από το Ρέθυμνο.\nOι Έλληνες, αποφασισμένοι να πεθάνουν, πολεμούν με αφάνταστο ηρωισμό. Ως και οι μάνες αφήνουν τα παιδιά τους και μάχονται μαζί με τους άντρες τους. Αλλά η Μονή έχει γεμίσει πια από Τούρκους. O ηγούμενος Γαβριήλ Μαρινάκης σκοτώνεται...\nΣτην μπαρουταποθήκη της μονής γράφτηκε η τελευταία πράξη του δράματος και μία ακόμα ένδοξη σελίδα της ελληνικής ιστορίας. Ο Κωστής Γιαμπουδάκης φωνάζει: «Όποιος θέλει την τιμή και την υπόληψή του να 'ρθει να καεί μαζί μας!». Όσοι τον άκουσαν τον ακολούθησαν... O Γιαμπουδάκης άφησε ανοιχτή την πόρτα της μπαρουταποθήκης και όταν είδε πως μπήκαν μέσα και πολλοί Τούρκοι άδειασε την πιστόλα του στο μπαρούτι και τινάχτηκαν όλοι στον αέρα, σκορπίζοντας το θάνατο όχι μόνο στους χριστιανούς, αλλά και στους εισβολείς. Αμέσως μετά, οι Τουρκοκρητικοί και οι Αλβανοί όρμησαν και κατέσφαξαν όσους είχαν διασωθεί, ενώ έκαψαν το ναό και λεηλάτησαν τα ιερά κειμήλια.\nΈτσι ο Γιαμπουδάκης πήγε ν' ανταμώσει τον καλόγερο Σαμουήλ και τον Χρήστο Καψάλη, που πέρασαν στην αθανασία με τον ίδιο τρόπο, στο Κούγκι και στο Μεσολόγγι! Βέβαια, υπάρχουν διαφορετικές εκδοχές για τον πυρπολητή της Μονής.\nΑπό τους 966 πολιορκημένους διέφυγαν τελικά μόνο 3 ή 4 ενώ περίπου 100 πιάστηκαν αιχμάλωτοι. Όσοι επέζησαν σκοτώθηκαν μετέπειτα από τους Τούρκους με βασανιστήρια και λογχισμούς. Τα οστά τους φυλάσσονται τώρα στη Μονή, σαν ιερά κειμήλια. Τον ίδιο τραγικό θάνατο είχε και ο φρούραρχος Δημακόπουλος, που αποδείχθηκε γενναίος πολεμιστής.\nOι σφαγείς έκοψαν το κεφάλι του Γαβριήλ και το παρέδωσαν στον Μουσταφά. Οι νεκροί και τραυματίες του Μουσταφά ανήλθαν σε 1.500 (ή σε 3.000 κατά άλλους).\nΗ Δασκαλάκαινα σώθηκε και έδωσε τις πληροφορίες γι' αυτή την εποποιία. Όταν αργότερα πήγε στην Αθήνα και κυκλοφορούσε με τα μισοκαμμένα ρούχα της, οι Αθηναίοι ξεσπούσαν σε ζητωκραυγές!\nTo εσωτερικό της μονής\nΤο Ολοκαύτωμα του Αρκαδίου, όπως είχε συμβεί με την καταστροφή των Ψαρών και την Έξοδο του Μεσολογγίου, συγκίνησε όλο το χριστιανικό κόσμο κι ένα νέο κύμα φιλελληνισμού δημιουργήθηκε στην Ευρώπη. Σπουδαίες προσωπικότητες της εποχής, όπως ο Τζουζέπε Γκαριμπάλντι και ο Βίκτωρ Ουγκό, πήραν θέση υπέρ του Κρητικού Αγώνα και ξένοι εθελοντές έσπευσαν να ενισχύσουν από κοντά την Επανάσταση. Σημαντικές ήταν και οι χρηματικές συνεισφορές από τη Ρωσία και τις ΗΠΑ, με προεξάρχοντα το φιλέλληνα Σαμουήλ Χάου.\nΗ Κρητική Επανάσταση φυλλορρόησε τον Ιανουάριο του 1869, αλλά ο σουλτάνος δεν μπόρεσε να καθυποτάξει ολοκληρωτικά τους χριστιανούς της Κρήτης. Έτσι, υπό την πίεση των Μεγάλων Δυνάμεων, αναγκάστηκε να παραχωρήσει τον «Οργανικό Νόμο» (3 Φεβρουαρίου 1868), ένα είδος Συντάγματος, που προέβλεπε προνόμια για τους χριστιανούς και καθεστώς ημιαυτονομίας για το νησί. Η Ένωση της Κρήτης με την Ελλάδα πήρε αναβολή για το 1912.


Τι μπορείτε να τρώτε πριν και μετά την προπόνηση - Proper Man\nHome / Better Life / Άσκηση & Σπορ / Υγεία & Διατροφή / Τι μπορείτε να τρώτε πριν και μετά την προπόνηση\nUnknown 3:30 PM Better Life, Άσκηση & Σπορ, Υγεία & Διατροφή\nΌποιο άθλημα, οποιαδήποτε κι αν είναι η προτίμησή μας όσον αφορά την άσκηση, πρέπει και να γνωρίζουμε τις τροφές που καταναλώνουμε. Συνεπώς, είναι σημαντικό να γνωρίζουμε όχι μόνο το ΤΙ τροφές προσλαμβάνουμε αλλά και το ΠΟΤΕ. Χρήσιμο είναι λοιπόν να χωρίζουμε τις τροφές ανάλογα με τον γλυκαιμικό δείκτη που έχουν. Τι εννοούμε όμως με τον παραπάνω όρο;\nΜε απλά λόγια σαν γλυκαιμικός δείκτης ορίζεται η περιεκτικότητα των τροφίμων σε υδατάνθρακες, οι οποίοι με την σειρά τους αυξάνουν την γλυκόζη στο αίμα. Αύξηση της γλυκόζης στο αίμα, σημαίνει αναπλήρωση του μυϊκού γλυκογόνου και κατ' επέκταση αύξηση της ενέργειας μας. Άρα, όταν μιλάμε π.χ, για τροφές με υψηλό γλυκαιμικό δείκτη, εννούμε εκείνες με υψηλή περιεκτικότητα σε υδατάνθρακες.\nΠαίρνοντας ως δεδομένο ότι οι ανάγκες του οργανισμού μας είναι αυξημένες αμέσως μετά το τέλος της άσκησης (30'-45'), χρειαζόμαστε τροφές υψηλού ΓΔ για δύο λόγους:\n1. Αναπλήρωση της ενέργειας, που χάθηκε λόγω της άσκησης.\n2. Τα θρεπτικά συστατικά των τροφών υψηλού ΓΔ "αξιοποιούνται" καλύτερα από τον οργανισμό.\nΣτον αντίποδα, όταν δεν γυμναζόμαστε, είναι προτιμότερες οι τροφές χαμηλού ή μεσαίου ΓΔ γιατί δεν ευνοούν εύκολα την σύνθεση λίπους από τον οργανισμό. Τρώγοντας έξυπνα και γυμνάζοντας το σώμα μας σωστά, ο οργανισμός θα αρχίσει να ανταποκρίνεται και στα ερεθίσματα αλλά και στις προσδοκίες.\nΠαρακάτω εμφανίζονται 3 πίνακες με ενδεικτικές τροφές υψηλού, μεσαίου και χαμηλού ΓΔ, έτσι ώστε να μπορείτε να επιλέξετε σύμφωνα με τις ανάγκες σας κατά την διάρκεια της ημέρας.\nΠίνακας 1 - Τροφές υψηλού γλυκαιμικού δείκτη\nΠίνακας 2 - Τροφές μεσαίου γλυκαιμικού δείκτη\nΡύζι (άσπρο, καφέ, μπασμάτι)\nΠίνακας 3 - Τροφές χαμηλού γλυκαιμικού δείκτη Γάλα (αποβουτυρωμένο)\nΜήλο (φρούτο ή χυμός)\nΤι μπορείτε να τρώτε πριν και μετά την προπόνηση Reviewed by Unknown on 3:30 PM Rating: 5


Πρόεδρος της Δημοκρατίας: Αντίστροφη μέτρηση για την ανακοίνωση του ονόματος - Newsbomb - Ειδησεις - News\nΠΟΛΙΤΙΚΗ 14/02/2015 12:21\nΠρόεδρος της Δημοκρατίας: Αντίστροφη μέτρηση για την ανακοίνωση του ονόματος\nΑπό ώρα σε ώρα αναμένεται η ανακοίνωση του ονόματος του υποψηφίου για την Προεδρία της Δημοκρατίας.\nΤις τελευταίες ώρες εντείνονται οι διεργασίες για την επίσημη γνωστοποίηση του ονόματος από την κυβέρνηση. Όπως όλα δείχνουν, τις περισσότερες πιθανότητες συγκεντρώνει το όνομα του Επιτρόπου της Ελλάδας στην ΕΕ, Δημήτρη Αβραμόπουλου.\nΣύμφωνα με πληροφορίες, πριν την ανακοίνωση του ονόματος ο Αλέξης Τσίπρας θα έχει κύκλο επαφών με υπουργούς της κυβέρνησης, στελέχη της Κουμουνδούρου και τον πρόεδρο των Ανεξάρτητων Ελλήνων Πάνο Καμμένο.\nΟ πρωθυπουργός έχει από την πρώτη στιγμή προκρίνει την υποψηφιότητα Αβραμόπουλου, καθώς εκτιμά πως η επιλογή αυτή τυγχάνει και ευρείας αποδοχής και συναίνεσης.\nΕπίσης, η ιδιότητα του Επιτρόπου αποτελεί πρόσθετο πλεονέκτημα, δεδομένου ότι οι επαφές και τα ερείσματα που έχει στο εξωτερικό, μπορούν να «αξιοποιηθούν» όσο η διαπραγμάτευση της χώρας για το χρέος συνεχίζεται.\nΌπως φαίνεται, η εκλογή Προέδρου θα γίνει με μια συνεδρίαση, αφού η υποψηφιότητα Αβραμόπουλου αναμένεται να υποστηριχτεί και από τη ΝΔ.\nΈτσι, στις 162 ψήφους των βουλευτών ΣΥΡΙΖΑ και ΑΝΕΛ θα προστεθούν και οι 76 αυτών της ΝΔ.\nΠάντως, σύμφωνα με πληροφορίες, δεν αποκλείεται να γίνει και η κίνηση-έκπληξη απο την κυβέρνηση. Σενάρια φέρνουν ως μια εναλλακτική επιλογή τη συγγραφέα Ιωάννα Καρυστιάνη.\nΕπιμέλεια: Παρασκευή Βονάτσου\nΝάιτζελ Φάρατζ: Έλληνες μην καταθέσετε τα όπλα\nΤσακίζει τη διαπλοκή και το... μαύρο χρήμα ο Τσίπρας


Η betsson βρίσκεται σε χριστουγεννιάτικη διάθεση και σου προσφέρει 100% διασκέδαση!\nΚαθημερινά και μέχρι το τέλος του 2021, στην betsson θα βρεις μία νέα προσφορά στο Live Casino, στο Πόκερ και στο Στοίχημα!\nΚάθε μέρα έχεις τη δυνατότητα να διεκδικείς ξεχωριστά δώρα* και χρηματικά έπαθλα* μέσα από το Χριστουγεννιάτικο Ημερολόγιο της betsson.\nΉδη μεγάλοι νικητές έχουν προκύψει από τις Καθημερινές Χριστουγεννιάτικες Προσφορές*!\nΣτην πλατφόρμα της betsson η διασκέδαση είναι πάντα στο 100%, με τις προσφορές* στο Live Casino αλλά και τις καθημερινές Πόκερ αποστολές*.\nΕπίσης, ζεις τη δράση στο 100% στο στοίχημα με Bet Builder, Cash Out, Ασφάλεια στα παρολί*, Ενισχυμένα Παρολί και ασυναγώνιστες αποδόσεις.\nΓια να μάθεις περισσότερες πληροφορίες αναφορικά με τις προσφορές* της πλατφόρμας μπορείς να συνδεθείς στο betsson.gr.\nΗ betsson βρίσκεται σε χριστουγεννιάτικη διάθεση και σου προσφέρει 100% διασκέδαση! Καθημερινά και μέχρι το τέλος του 2021, στην betsson θα βρεις μία νέα Αναλυτικά »


10 οχυρά και υπόγεια καταφύγια μεταμορφώνονται και ξαναζούν\nΟ φωτογράφος του Reuters Arnd Wiegmann επισκέφθηκε από κοντά μερικές από τις χιλιάδες στρατιωτικές αποθήκες και τα άλλα τόσα φρούρια που βρίσκονται διάσπαρτα σε όλη την Ελβετία, κάποια εκ των οποίων χρονολογούνται από το Β’ Παγκόσμιο Πόλεμο.\nΣήμερα, το μεγαλύτερος μέρος αυτών των αποθηκών είναι παροπλισμένο και διατίθεται προς πώληση, μια και η απειλή μια άμεσης εισβολής έχει πλέον εξαφανιστεί.\nΜερικά από τα φρούρια λειτουργούν τώρα ως μουσεία, άλλα έχουν μετατραπεί σε εμπορικές επιχειρήσεις, ορισμένα έχουν γίνει αποθήκες ωρίμανσης τυριών, κάποια “αγροκτήματα” για καλλιέργεια μανιταριών και άλλα κέντρα δεδομένων.\nΑυτές είναι 10 από τις πιο εντυπωσιακές “μεταμορφώσεις” τους:\nΑγελάδες μπροστά σε ένα πυροβόλο όπλο στο πρώην οχυρό του ελβετικού στρατού στην πόλη Faulensee. Το συγκεκριμένο φρούριο ήταν σε χρήση μεταξύ 1943- 1993 και σήμερα λειτουργεί σαν μουσείο.\nΤο καμουφλαρισμένο σε στάβλο οχυρό Fuchsegg υπήρξε αποθήκη για πυροβόλα όπλα. Βρίσκεται στο χωριό Realp.\nΠρώην αποθήκη πεζικού “μεταμφιεσμένη” σε μεσαιωνικού τύπου σπίτι στην πόλη Duggingen.\nΟ Alex Lussi της ελβετικής εταιρίας παραγωγής μανιταριών Gotthard-Pilze διαλέγει ένα μανιτάρι ποικιλίας shiitake μέσα σε μια πρώην αποθήκη πυρομαχικών, κοντά στο Erstfeld. Η εταιρία εκμεταλλεύεται 11 τέτοιες αποθήκες, όπου παράγει κάθε χρόνο περίπου 24 τόνους μανιταριών, αυτής της ποικιλίας.\nΤα τυριά Raclette του Ελβετού τυροκόμου Seiler Käserei AG ωριμάζουν σε ράφια αποθήκευσης σε μια πρώην αποθήκη πυρομαχικών του ελβετικού στρατού στην πόλη Giswil.\nΚαμουφλαρισμένες αποθήκες του πρώην οχυρού πυροβολικών του Ελβετικού στρατού στην πόλη Faulensee.\nΤο σημερινό μουσείο Sasso San Gottardo λειτούργησε σαν στρατιωτικό οχυρό μέχρι το 1999. Άλλαξε ταυτότητα το 2012\nΑίθουσα ελέγχου πυροβολικού σε ένα καταφύγιο εντός πρώην φρουρίου -τώρα μουσείο- στην πόλη Faulensee.\nΠρώην αίθουσα ελέγχου σε ελβετικό καταφύγιο στρατιωτικής διοίκησης κοντά στο Attinghausen. Το κέντρο δεδομένων Deltalis θεωρείται το ασφαλέστερο του είδους του και είναι στην καρδιά ενός βουνού. Προσφέρει αποθήκευση υψηλής ασφαλείας των δεδομένων και η αποθήκη στην οποία βρίσκεται χτίστηκε το 1948.\n10 οχυρά και υπόγεια καταφύγια μεταμορφώνονται και ξαναζούν added by Press Room on 15 Ιανουαρίου, 2016


«ΣΤΟ ΜΙΚΡΟ ΘΕΑΤΡΟ ΠΑΙΖΕΤΑΙ ΜΙΑ ΠΑΡΑΣΤΑΣΗ ΜΙΚΡΗΣ ΔΙΑΡΚΕΙΑΣ ΚΑΙ ΕΝΤΑΣΗΣ. ΠΑΡΑΚΑΛΩ ΝΑ ΑΝΕΒΟΚΑΤΕΒΑΙΝΕΤΕ ΤΗ ΣΚΑΛΑ ΜΕ ΗΣΥΧΙΑ»\nΜια συνομιλία με μια παράσταση\nΤο σκάω όταν βρω ευκαιρία από το μεγάλο θέατρο δίπλα, σκαρφαλώνω στις μύτες τη σκάλα για τα καμαρίνια κι αφουγκράζομαι το μικρό. Από μέσα δεν ακούγεται τίποτα. Προσπαθώ να ανακαλέσω την αίσθηση του να λουφάζεις στη θέση σου και να εισπνέεις το σύμπαν της Τρελοβγενιώς… που τόσο γενναιόδωρα εκπνέεται από την Μαρία Τσιμά.\nΈνα τραπέζι, ένα ποτήρι, δυο καρέκλες, άχυρα. Μια γυναίκα κάθεται και μας ξεδιπλώνει την ιστορία της. Η ιστορία έχει μάνα, μνήμη, μυρωδιά εξοχής, ιδρώτα, θυμού κι ανάγκης για αγάπη και τρυφερότητα. Έχει αδικία, έχει βία, πόνο, δυστυχία. Όλα αυτά φυλακισμένα κι αποξηραμένα στις σελίδες ενός φυτολογίου. Ξεφυλλίζει η Μαρία το παλιό ημερολόγιο και σου μεταδίδει την αφή γερασμένων φύλλων. Χαϊδεύω το μπράτσο της θέσης μου και ψηλαφώ την αλήθεια που σαν φρέσκο λουλούδι ανοίγεται μπροστά μου. Μια ανδρική φιγούρα σαν σκοτεινός δορυφόρος γύρω από το φως, βάζει τρικλοποδιές στην πλοκή. Κι εγώ από τη θέση μου θέλω να σηκωθώ να φωνάξω, να τρέξω να αγκαλιάσω τη μάνα, να χαϊδέψω την κόρη, την πληγή, να χτυπήσω τον κακό, να κάνω εγώ ποδήλατο για χάρη της, να φέρω την αγελάδα πίσω, να σκύψω και να πιω νερό από το πηγάδι.\nΕίμαι έξω απ’ το μικρό κι από μέσα δεν ακούγεται τίποτα, ίσως μόνο μουσική. Σκέφτομαι πως ηθοποιοί, θεατές και τεχνικοί έχουν μυηθεί σε μια υπέροχη συνομωσία. Ευαίσθητες χορδές οι αισθήσεις τους και το έργο τις αγγίζει απαλά. Μια μελωδία εξαγνισμού. Ανοίγουν μύτες, τρέχουν μάτια, το δέρμα ανατριχιάζει. Σε μια εποχή που προσπαθεί να σε ναρκώσει, ξαφνικά θυμάσαι πως είσαι ζωντανός. Πως συγκινείσαι, παρασύρεσαι, είσαι φτιαγμένος για να αγαπάς, θέλεις να σβήσεις την αδικία, να γυρίσεις τον χρόνο πίσω, να μην ξανακάνεις λάθη. Μπαίνεις στην αίθουσα και βγαίνεις… πιο άνθρωπος. Ακόμη κι όταν είσαι απ’ έξω και προσπαθείς να αφουγκραστείς.\nΩς τις 16 Μαρτίου στο Μικρό Θέατρο της Μονής Λαζαριστών…\nΣυγγραφέας: Ινές Κανιατί\nΔιασκευή: Μαρία Τσιμά, Γιάννης Αναστασάκης\nΜουσική: Σωτήρης Δεμπόνος, Αντώνης Λιβιεράτος\nΗχογραφημένη φωνή: Χαρά Αναστασάκη.\nΑναρτήθηκε από Μάρα Τσικάρα στις 11:30 π.μ.\nΚρυφακούοντας την Τρελοβγενιώ «ΣΤΟ ΜΙΚΡΟ ΘΕΑΤΡΟ Π...


Επίσκεψη στο Υπουργείο Περιβάλλοντος & Ενέργειας για παρκινγκ Ρόδοπης & πράσινες επενδύσεις - Γιάννης Πασχαλίδης - Βουλευτής Π.Ε. Καβάλας\nΕπισκέφθηκα χθες το Υπουργείο Περιβάλλοντος & Ενέργειας και συναντήθηκα με τον Υπουργό κ. Κώστα Σκρέκα καθώς και με τον Υφυπουργό Χωροταξίας & Πολεοδομίας κ. Νίκο Ταγαρά.\nΣτις επιμέρους συναντήσεις που είχαμε, συζητήσαμε για το κρίσιμο θέμα λειτουργίας του υπαίθριου χώρου στάθμευσης (πάρκινγκ Ροδόπη) που βρίσκεται στο κέντρο της πόλης της Καβάλας. Ενημέρωσα πως ο συγκεκριμένος χώρος στάθμευσης αποτελεί μια από τις εναλλακτικές στο κυκλοφοριακό ζήτημα της πόλης και η παύση της λειτουργίας του θα το επιδεινώσει έτι περισσότερο, ιδιαίτερα με την άρση των περιορισμών της κυκλοφορίας λόγω κορονοϊού.\nΟ Υφυπουργός, αφουγκραζόμενος το πρόβλημα που θα προκύψει, ζήτησε να του αποσταλούν από τον Δήμο Καβάλας τα απαραίτητα σχέδια για ξεκινήσουν οι διαδικασίες επίλυσης του προβλήματος.\nΣτη συνάντησή μου με τον Υπουργό, έθεσα επίσης την ανάγκη να προχωρήσουν το ταχύτερο δυνατό οι διαδικασίες για να εκδοθεί η ΚΥΑ για τις υπεραποσβέσεις των πράσινων επενδύσεων. Πρόκειται για ένα χρειαζούμενο βήμα, προκειμένου να δοθούν τα κατάλληλα κίνητρα και να προχωρήσουν «φιλικές» προς το περιβάλλον επενδύσεις!\nΣήμερα συναντήθηκα με δύο πολύ άξιους συναδέλφους και πολύ καλούς φίλους. Τους συνεχάρην για την ανάληψη των νέων καθηκόντων τους, ιδιαίτερα τον Υπουργό μας Κώστα Σκρέκα. Από την άλλη, ο Νίκος Ταγαράς άκουσε με πολύ ενδιαφέρον το ζήτημα του παρκινγκ και εξέφρασε τη διάθεση να βοηθήσει όπως μπορεί το κυκλοφοριακό ζήτημα της Καβάλας. Όσον αφορά τις υπεραποσβέσεις, πιστεύω πως θα υπάρξουν σύντομα εξελίξεις…\nΚαβάλα\tΚέντρο Πόλης\tΕπενδύσεις


Οι ποδηλάτες λιγοστεύουν... - Sela\nLifestyle, Reusable, Άποψη, Διάφορα, Νέα\nΌσο και αν δε το πιστεύουμε ή ακόμα καλύτερα όσο και αν δε θέλουμε να το πιστέψουμε, αυτά είναι τα αποτελέσματα έρευνας 30 ετών. Μία παγκόσμια επιστημονική έρευνα που διεξήχθη από το πανεπιστήμιο Τζον Χόπκινς των Ηνωμένων Πολιτειών έδειξε πως αριθμητικά οι κάτοχοι και χρήστες του ποδηλάτου, έχουν μειωθεί περίπου κατά 50% μέσα στα τελευταία 30 χρόνια.\nΟ συνολικός αριθμός ποδηλάτων που κατέχουν ιδιώτες στον πλανήτη, εκτιμάται σε τουλάχιστον 580 εκατομμύρια. Αναλογικά με τον πληθυσμό, τα περισσότερα ποδήλατα βρίσκονται στη βόρεια Ευρώπη, ενώ τα λιγότερα στην Αφρική και στην κεντρική Ασία. Το ποσοστό ιδιοκτησίας ποδηλάτου κυμαίνεται σε μεγάλο βαθμό μεταξύ των χωρών, οι οποίες χωρίσθηκαν σε τέσσερις κατηγορίες. H κατηγορία Α, που περιλαμβάνει μόνο εννέα χώρες -τις σκανδιναβικές και μερικές ακόμη βορειοευρωπαϊκές, έχει το μεγαλύτερο μέσο ποσοστό ιδιοκτησίας ποδήλατου που ανέρχεται στο 81%, ενώ η κατηγορία Δ με 62 χώρες έχει το μικρότερο ποσοστό που φτάνει το 20%. Η Ελλάδα εντάσσεται στην κατηγορία Γ μαζί με άλλες 44 χώρες, όπου οι ιδιοκτήτες ποδηλάτων είναι κατά μέσο όρο το 40% του συνόλου.\nΣε απόλυτους αριθμούς, τα περισσότερα ποδήλατα κυκλοφορούν στην Ινδία και την Κίνα, που από κοινού έχουν το ένα τέταρτο του παγκόσμιου πληθυσμού. Όμως ενώ στην Κίνα το 1992 σχεδόν όλα τα νοικοκυριά (πάνω από το 97%) είχαν έστω ένα ποδήλατο, το ποσοστό αυτό έπεσε στο 49% το 2007, ενώ πιο πρόσφατα αυξήθηκε κοντά στο 65%, χωρίς όμως να φθάσει στα προηγούμενα επίπεδα. Αν κανείς εξαιρέσει την Κίνα και την Ινδία, προκύπτει μια σταθερή μείωση των νοικοκυριών με ποδήλατο παγκοσμίως από 60% κατά μέσο όρο το 1989 σε μόνο 32% το 2012. Τα στατιστικά στοιχεία αντλήθηκαν από 1,25 δισεκατομμύρια νοικοκυριά σε 150 χώρες.\nΤο ποδήλατο έχει χαρακτηριστεί από πολλούς ως το μέσο μεταφοράς του μέλλοντος για τις πόλεις, είναι αποδεδειγμένο πως είναι ευεργετικό για την υγεία και επιπλέον είναι το μόνο μέσο που δεν επιβαρύνει τον πλανήτη. Η αλήθεια είναι πως πλέον οι ποδηλάτες μέσα στα μεγάλα αστικά κέντρα φαίνεται πως είναι πολύ περισσότεροι και το ποδήλατο μοιάζει να έχει κερδίσει το ενδιαφέρον. Αλλά σύμφωνα με την έρευνα φαίνεται πως η χρήση του ποδηλάτου ολοένα και μειώνεται κάτι το οποίο σίγουρα μας στενοχωρεί.\nΓια αυτό το λόγο σηκωθείτε, πάρτε το ποδήλατο σας και βγείτε εκεί έξω, δείξτε στους υπόλοιπους ότι το ποδήλατο φέρνει χαρά και ευχαρίστηση, μα πάνω απ’ όλα διασκέδαση. Βγείτε και διασκεδάστε το λοιπόν!\nTags: έρευνα ποδήλατο, λιγότεροι ποδηλάτες


WhatsApp: Γιατί το εγκαταλείπουν;\nΕκατομμύρια χρήστες εγκαταλείπουν την υπηρεσία ανταλλαγής μηνυμάτων WhatsApp για χάρη των ανταγωνιστικών Telegram και Signal μετά την αλλαγή των όρων χρήσης που δημιούργησε ανησυχία για παραβίαση της ιδιωτικότητας. Το WhatsApp προσπαθεί τώρα να ανακόψει τη φυγή με νέες διευκρινίσεις. Στις 4 Ιανουαρίου το WhatsApp ενημέρωσε τους 2 δισεκατομμύρια χρήστες του ότι σκοπεύει να μοιραστεί δεδομένα […]\nPrevious Article Αλγόριθμος «βρίσκει» τον πολιτικό προσανατολισμό μας – Πώς λειτουργεί\nNext Article Κυβερνήσεις και κόμματα αναθέτουν σε εργολάβους εκστρατείες παραπληροφόρησης\nΠάφος: 38χρονος εντοπίστηκε νεκρός στο διαμέρισμα του\nΟ μυστηριώδης συνοδηγός που έκανε ώτο-στοπ και οι άφαντοι εργάτες του 32χρονου\nGuruPolitico: Ένας «αναγκαίος» Υπουργός!\nΈτοιμη η Λεωφόρος Μακαρίου: Αντίστροφη μέτρηση για το άνοιγμά της (ΒΙΝΤΕΟ)\nΒΙΝΤΕΟ: Δείχνει 5°C το θερμόμετρο στο Τρόοδος, πυκνή ομίχλη σκέπασε τις κορφές